title: Kyösti Järvinen

text: Järvisen vanhemmat olivat rovasti Nestor Järvinen ja Amanda Charlotta Grönholm. Hän pääsi ylioppilaaksi Jyväskylän lyseosta 1888 ja valmistui Helsingin yliopistosta filosofian kandidaatiksi 1892 ja maisteriksi 1897. Järvinen väitteli valtiotieteen tohtoriksi Kielin yliopistossa Saksassa 1921. Hän sai kauppatieteen kunniatohtorin arvon 1946.


title: Kyösti Järvinen

text: Järvinen toimi Suomen liikemiesten kauppaopiston johtajana 1899–1919 ja Helsingin kauppakorkeakoulun rehtorina 1911–1919. Hän oli kauppakorkeakoulussa kauppa- ja liikkeenhoito-opin professorina 1922–1939, keskuskauppakamarin yliasiamiehenä 1918–1921 ja Postisäästöpankin hallituksen puheenjohtajana 1939–1944.


title: Kyösti Järvinen

text: Järvinen toimi Suomen valtiovarainministerinä Kallion toisessa hallituksessa (31. joulukuuta 1925 – 13. joulukuuta 1926) sekä Sunilan toisessa hallituksessa (21. maaliskuuta 1931 – 14. joulukuuta 1932). Hän toimi myös kauppa- ja teollisuusministerinä Mantereen hallituksessa (22. joulukuuta 1928 – 16. elokuuta 1929). Kansanedustajana hän toimi vuosina 1922–1930 ja vuosina 1931–1937 hän toimi myös Yhteiskunnallisen korkeakoulun kanslerina.


title: Kyösti Järvinen

text: Kyösti Järvinen oli naimisissa 1894–1949 Erika Ristonmaan (k. 1949) kanssa.


title: Miguel Serveto

text: Miguel Serveto (myös Michel Servet tai Michael Servetus; 29. syyskuuta 1511 – 27. lokakuuta 1553 Geneve) oli espanjalainen tiedemies, ennen kaikkea lääkäri ja teologi, mutta myös fyysikko ja humanisti. Hän oli monipuolinen tutkija joka julkaisi artikkeleita tähtitieteen, meteorologian, maantieteen, lain filosofian, Raamatun tutkimuksen, matematiikan, anatomian ja lääketieteen alalta. Hän keksi muun muassa sydämen ja keuhkojen välisen verenkierron.


title: Miguel Serveto

text: Areiolaisuuteen taipuvainen Serveto kirjoitti kirjan kristinuskosta ja sen harhoista. Eräässä kokouksessa hän uskalsi puhua kolminaisuusoppia ja kaikkia dogmeja vastaan. Tässä kokouksessa oli paikalla myös Jean Calvin, joka ilmoitti piispalle Serveton olevan kerettiläinen. Tämän seurauksena hänet tuomittiin ja vangittiin pakomatkan jälkeen Genevessä jossa hänet poltettiin roviolla vuonna 1553.


title: Sibelius (juna)

text: Sibelius oli VR:n junavuoro Helsingistä Pietariin, Venäjälle. Junan pääteasema Pietarissa oli nimeltään Suomen rautatieasema. Junat liikennöivät aamulla Venäjälle, ja illalla Suomeen. Juna pysähtyi matkan varrella Pasilassa, Tikkurilassa, Lahdessa, Kouvolassa, Vainikkalassa ja Viipurissa.


title: Sibelius (juna)

text: Kalusto oli suomalaista hieman Venäjän liikennettä varten muokattua IC-kalustoa. Sesonkiaikana käytettiin myös sinisiä vaunuja, joissa on ”Sibelius”-teksti. Erilaisten sähköjärjestelmien vuoksi veturi vaihdettiin Vainikkalan raja-asemalla ja Viipurissa.


title: Sibelius (juna)

text: Muut Suomen ja Venäjän välillä liikennöivät junat olivat venäläiset Repin (Pietariin) ja yöpikajuna Tolstoi (Moskovaan). Näissä junissa käytettiin Venäjän rautatieyhtiön kalustoa. Joulukuussa 2010 Sibelius ja Repin lopettivat liikennöinnin VR:n sekä Venäjän rautatieyhtiön perustaman Karelian Trains -yhtiön hankkiman uuden suurnopeusjunan, "Allegron" myötä. Tolstoin liikennöinti Moskovaan sen sijaan jatkui edelleen.


title: Zaide

text: Zaide on Wolfgang Amadeus Mozartin keskeneräiseksi jäänyt ooppera. Mozart alkoi säveltää koomista oopperaa keisari Joosef II:n toiveesta. Mozart oli säveltämässä Turkkiin (kts. "Ryöstö seraljista") sijoittuvaa "pelastusoopperaa" Johann Andreas Schachtnerin librettoon, mutta jätti projektin kesken keskittyäkseen "Idomeneoon". Hän ei koskaan palannut jatkamaan "Zaiden" sävellystä. Mozartin kuoltua teos joutui kadoksiin joiksikin vuosiksi, kunnes säveltäjän leski Constanze löysi sen 1799. Oopperasta puuttuu alkusoitto sekä lyhyt loppunäytös. Lisäksi kohtauksia yhdistävät puheosuudet ovat kadonneet. Keskeneräinen työ julkaistiin vasta vuonna 1838, ja se sai ensiesityksensä lopulta 1866, Mozartin syntymän 110-vuotisjuhlapäivänä. Tunnetuin aaria lienee Zaiden "Ruhe sanft, mein holdes Leben". Zaide esitettiin Suomen Kansallisoopperassa lokakuussa 2006.Sulttaani Soliman on vanginnut Gomatzin. Oopperan alussa Gomatz on työssä orjajoukon kanssa, valittaa kohtaloaan ja nukahtaa lopulta. Hänen nukkuessaan sulttaanin suosikki Zaide tunnustaa rakkautensa Gomatziin ja jättää muotokuvansa hänen viereensä. Herättyään Gomatz rakastuu kuvaan ja kiroaa taas kohtaloaan. Zaide palaa ja kuullaan rakkausduetto. Allazim auttaa heidät pakoon ja ensimmäinen näytös päättyy tertsettoon, jossa ennakoidaan onnellista tulevaisuutta.


title: Zaide

text: Sulttaani on raivoissaan kun huomaa Zaiden kadonneen orjan kanssa. Hän vannoo kostavansa julmasti. Tilannetta keventää Osmin laulamalla koomisen laulun, joka ei varsinaisesti liity juoneen. Rakastavaiset tuodaan takaisin ja sulttaani on vihassaan leppymätön. Kvartetossa Zaide, Gomatz, Allazim ja sulttaani kertovat tunteistaan ja sulttaania pyydetään olemaan armollinen. Mozartin alkuperäinen musiikki päättyy kvartettoon.


title: Zaide

text: Koska alkuperäinen libretto on kadonnut, lopputapahtumat joudutaan rekonstruoimaan. Suomen Kansallisoopperan syksyn 2006 tuotannossa käytetään versiota, jossa vuosien takainen teko palkitaan armeliaisuudella. Sulttaani oli aikanaan joutunut merirosvojen käsiin ja nyt hän tunnistaa, että juuri Allazim oli hänen pelastajansa. Sen vuoksi hän haluaa nyt olla kaikille armollinen ja vapauttaa Gomatzin ja Zaiden. Viimeisessä kuorossa ylistetään Solimanin jalomielisyyttä.


title: Niccolò dell’Abbate

text: Niccolò dell'Abbate joskus myös Niccolò (s. 1509 tai 1512 Modenassa – k. 1571) oli italialainen manieristinen taidemaalari ja sisustaja.


title: Niccolò dell’Abbate

text: dell'Abbate oli aluksi oppipoikana modenalaisten kuvanveistäjien ateljeessa. Hän sai ensimmäiset vaikutuksensa ferraralaisilta taidemaalareilta Garofalolta ja Dosso Dossilta. Hän keskittyi pitkiin friiseihin, joissa hän kuvasi maallisia ja mytologisia aiheita.


title: Niccolò dell’Abbate

text: dell'Abbaten tyyli kypsyi, kun hän muutti Bolognaan vuonna 1547. Kaupungissa hän sai merkittäviä vaikutteita, joita antoivat etenkin Antonio da Correggio ja Parmigianino, jonka nimi aiemmin yhdistettiin Niccolò dell'Abbaten maalaukseen "Nuoren miehen muotokuva". Hän teki Bolognassa pääasiassa yksityiskohtaisia maisematauluja ja aristokraattisen tyylin metsästyskohtauksia. Tuona aikana hän teki myös muutamia sisustuksia muun muassa herttuan palatsiin Sassuoloon.


title: Niccolò dell’Abbate

text: Vuonna 1552 dell'Abbate muutti Ranskaan, jossa asui kuolemaansa asti. Ranskassa hän työskenteli kuninkaallisessa Fontainebleaun linnassa sisustusryhmässä Francesco Primaticcion alaisuudessa. dell'Abbate muihin Ranskan ajan töihin lukeutuu muun muassa pariisilaisen kappelin kattofresko.


title: Niccolò dell’Abbate

text: Niccolò dell'Abbate muistetaan parhaiten mytologisista maisemistaan, jotka ovat inspiroineet myöhempiä taiteilijoita, kuten Claude Lorrainia ja Nicolas Poussinia, sekä runsaista ja aistikkaista piirroksistaan.


title: Michelle Perry

text: Michelle Perry (s. 1. toukokuuta 1979 Granada Hills, Kalifornia) on yhdysvaltalainen yleisurheilija, joka päälajit ovat seitsenottelu ja aitajuoksu.


title: Michelle Perry

text: High school -aikoinaan Perryn päälaji oli aitajuoksu, mutta kun hän aloitti opintonsa Kalifornian yliopistossa, hänen valmentajansa suosittelivat hänelle seitsenottelua. Perry sijoittui toiseksi vuonna 2001 NCAA-mestaruuskilpailujen seitsenottelussa. Samana vuonna hän valmistui sosiologian alalta. Perry selviytyi 2004 Ateenan olympialaisiin, joissa hän sijoittui seitsenottelussa neljänneksitoista tuloksella 6124. Tämän jälkeen hän on keskittynyt pika-aitoihin, ja Helsingin MM-kisoissa 2005 hän voittikin 100 metrin aitajuoksussa maailmanmestaruuden ajalla 12,66. Hän voitti lajissa myös n ajalla 12,54 ja ajalla 12,52.


title: Michelle Perry

text: Perry uusi 100 metrin aitojen mestaruutensa 2007 Osakassa.


title: Mäkäräinen

text: Mäkäräinen on suomalainen sukunimi. Se on yleisin Iisalmella, Kajaanissa, Puolangalla ja Ristijärvellä. Nimestä on asiakirjamerkintöjä 1500-luvulta lähtien.


title: Mäkäräinen

text: Mäkäräinen on melko harvinainen sukunimi. Väestörekisterikeskuksen mukaan vain runsaat tuhat ihmistä on kantanut sitä, ja nykyisenä nimenä se on hiukan yli viidelläsadalla. Sukunimen on arveltu mahdollisesti sisältävän etuvokaalisen muunnoksen Makariokseen perustuvasta kansanomaisesta etunimestä Makara, Makari. Sana voi tarkoittaa myös sääskien alalahkoon kuuluvaa hyönteistä.


title: Ike Clanton

text: Ike Clanton (1847, Missouri, Yhdysvallat – 1887) oli yhdysvaltalainen rikollinen. Hän johti rosvojoukkoa, joka hävisi O. K. Corralin revolveritaistelun Wyatt Earpin joukolle 26. lokakuuta 1881.


title: Ike Clanton

text: Ike Clantonin äiti oli Mariah Sexton Clanton ja isä Newman Haynes Clanton. Clantonilla oli neljä veljeä ja kaksi siskoa. Hänen äitinsä kuoli vuonna 1866 Clantonin ollessa alle 20-vuotias.


title: Rakkautta vain (elokuva)

text: Rakkautta vain () on brittiläinen romanttinen komedia, joka sai ensi-iltansa loka-marraskuussa 2003. Elokuva on menestyselokuvat "Notting Hill" ja "Neljät häät ja yhdet hautajaiset" käsikirjoittaneen Richard Curtisin esikoisohjaus. Se tuotti Yhdysvalloissa 59 miljoonaa dollaria ja maailmanlaajuisesti 211 miljoonaa dollaria.


title: Rakkautta vain (elokuva)

text: "Rakkautta vain" ajoittuu viidelle viikolle joulun alla ja kertoo kymmenen keskeisen henkilöhahmonsa kokemuksista, jotka kietoutuvat eri tavoin toisiinsa. Heitä yhdistäviä tapahtumapaikkoja ovat muun muassa lentokenttä ja koulun joulujuhla.


title: Rakkautta vain (elokuva)

text: Roolituksessa on mukana useita eturivin brittinäyttelijöitä.


title: Rakkautta vain (elokuva)

text: Elokuva alkaa Davidin (Hugh Grant) taustaselostuksella. Hän kertoo, että aina tuntiessaan itsensä alakuloiseksi nykyisen maailmanmenon vuoksi hän ajattelee Heathrow’n lentokentän saapuvien lentojen terminaalia ja sitä puhdasta, yksinkertaista rakkautta, jota ystävät ja perheenjäsenet tuntevat toivottaessaan rakkaansa tervetulleiksi. David kertoo myös, että kaikkien syyskuun 11. päivän iskujen lennoilla kuolleiden ihmisten lähettämät tunnetut viestit kertoivat rakkaudesta eivätkä vihasta. Sitten elokuva siirtyy kertomaan useiden eri ihmisten ”rakkaustarinan”.


title: Rakkautta vain (elokuva)

text: Billy Mack ja Joe


title: Rakkautta vain (elokuva)

text: Pitkäaikaisen managerinsa Joen (Gregor Fisher) avulla ikääntyvä rokkilegenda Billy Mack (Bill Nighy) äänittää jouluisen version The Troggsin klassisesta hitistä ”Love Is All Around”. Yhtä kaikki hän mainostaa julkaisuaan toivoen, että siitä tulee joulun ykköshitti. Myöhemmin laulusta todella tulee listojen ykkönen. Juhlittuaan lyhyesti menestystään eräissä Elton Johnin isännöimissä juhlissa Billy ehdottaa Joelle, että he juhlisivat yhdessä joulua juomalla itsensä känniin ja katsomalla pornoa.


title: Rakkautta vain (elokuva)

text: Juliet, Peter ja Mark


title: Rakkautta vain (elokuva)

text: Juliet (Keira Knightley) ja Peter (Chiwetel Ejiofor) menevät naimisiin viehättävässä seremoniassa, jonka järjestäjänä ja kuvaajana toimii Mark (Andrew Lincoln), Peterin paras ystävä ja bestman. Markin kuvaama video paljastaa, että hänellä on salaisia tunteita Julietia kohtaan.


title: Rakkautta vain (elokuva)

text: Jamie ja Aurélia


title: Rakkautta vain (elokuva)

text: Kirjailija Jamie (Colin Firth) nähdään ensimmäistä kertaa hänen valmistautuessaan Julietin ja Peterin häihin. Hänen tyttöystävänsä (Sienna Guillory) jättää vihkiseremonian väliin maatakseen Jamien veljen (Alan Barnes) kanssa. Murtunut Jamie vetäytyy mökkiinsä Ranskaan, missä hän tapaa portugalilaisen taloudenhoitaja Aurélian (Lúcia Moniz), joka ei puhu kuin omaa äidinkieltään. Pari tuntee välittömästi vetoa toisiaan kohtaan. Kun Jamie palaa Englantiin, hän tajuaa olevansa rakastunut Auréliaan. Hän opettelee portugalia ja menee takaisin kosimaan Auréliaa. Kosinnan jälkeen Aurélia vastaa myöntävästi, ja paljastuu, että hän on opiskellut englantia voidakseen kommunikoida Jamien kanssa.


title: Rakkautta vain (elokuva)

text: Harry, Karen ja Mia


title: Rakkautta vain (elokuva)

text: Harry (Alan Rickman) on erään design-toimiston toimitusjohtaja, ja Mia (Heike Makatsch) on hänen uusi sihteerinsä. Jouluna Harry ostaa Mialle kalliin kaulakorun Rufus-nimiseltä korumyyjältä (Rowan Atkinson), joka pakkaa lahjan taidokkaasti Harryn hermoillessa samalla kiinnijäämistä. Sillä välin Harryn vaimo Karen (Emma Thompson) on kiireinen hoitaessaan heidän lapsiaan Daisya ja Bernardia (Lulu Popplewell ja William Wadham), joiden on määrä esiintyä koulun joulukuvaelmassa. Karen kertoo pettämispeloistaan veljelleen Davidille, josta on juuri tullut pääministeri, ja ystävälleen Danielille (Liam Neeson), joka on juuri menettänyt vaimonsa. Karen löytää Mialle tarkoitetun kaulakorun Harryn takintaskusta ja luulee sen olevan lahja hänelle itselleen. Myöhemmin Karen tiedustelee Harrylta kyseisestä kaulakorusta, ja Harry myöntää vaimolleen typeryytensä.


title: Rakkautta vain (elokuva)

text: David ja Nathalie


title: Rakkautta vain (elokuva)

text: Karenin veli, vastikään pääministeriksi valittu David, on nuori, komea ja sinkku. Nathalie (Martine McCutcheon) on pääministerin virka-asunnon, 10 Downing Streetin, taloudenpidon uusi nuori jäsen, ja hän kantaa Davidille usein teetä ja keksejä. Parin välillä tuntuu olevan kemiaa, mutta sitten David löytää Yhdysvaltain presidentin (Billy Bob Thornton) viettelemästä Nathalieta. David siirtää Nathalien toisiin tehtäviin, mutta saa myöhemmin joulukortin, jossa lukee ”Rakkaudella, oma Nathaliesi”. David löytää Nathalien lopulta tämän perheen luota ja ajaa sitten kaikki tämän sukulaiset paikallisen koulun joulukuvaelmaan, jossa myös hänen omat sisarentyttärensä ja -poikansa esiintyvät. David ja Nathalie katselevat esitystä lavasteiden takaa, ja heidän nupullaan oleva romanssinsa paljastuu, kun näyttämön esirippu nostetaan esityksen loppuhuipennuksen kunniaksi.


title: Rakkautta vain (elokuva)

text: Daniel; Sam ja Joanna


title: Rakkautta vain (elokuva)

text: Karenin ystävä Daniel ja hänen poikapuolensa Sam (Thomas Sangster) joutuvat huolehtimaan itsestään surressaan samalla vaimonsa ja äitinsä kuolemaa. Sam on myös ihastunut amerikkalaiseen luokkatoveriinsa Joannaan (Olivia Olson). Samin sydän kuitenkin särkyy hänen kuullessaan Joannan palaavan Yhdysvaltoihin. Daniel lohduttaa poikaa ja taivuttelee tämän juoksemaan lentokentälle Joannan perään.


title: Rakkautta vain (elokuva)

text: Sarah, Karl ja Michael


title: Rakkautta vain (elokuva)

text: Sarah (Laura Linney) esiintyy ensimmäisen kerran Julietin ja Peterin häissä, joiden aikana hän istuu ystävänsä Jamien vieressä. Saamme tietää, että hän työskentelee Harryn graphic design -toimistossa ja että hän on ollut jo vuosia rakastunut toimiston luovaan johtajaan, Karliin (Rodrigo Santoro). Parin treffit kuitenkin keskeytyvät Sarahin mielisairaan veljen, Michaelin (Michael Fitzgerald), jatkuviin soittoihin, minkä seurauksena heidän suhteensa päättyy. Jouluaattona Sarah vierailee veljensä luona tämän laitoksessa, ja käärii veljensä huiviin tämän halatessa häntä.


title: Rakkautta vain (elokuva)

text: Colin, Tony, Stacey, Jeannie, Carol-Anne, Harriet ja Carla


title: Rakkautta vain (elokuva)

text: Colin Frisselin (Kris Marshall) yritykset kosiskella englantilaisia naisia, muun muassa Miaa ja Julietin ja Peterin häiden pitopalveluvastaavaa Nancya (Julia Davis) päättyvät kerta toisensa jälkeen surkeasti. Hän ilmoittaakin ystävälleen Tonylle (Abdul Salis) aikovansa matkustaa Yhdysvaltoihin löytääkseen rakkauden sieltä. Colin laskeutuu Milwaukeehen, Wisconsiniin, missä hän tapaa Staceyn (Ivana Miličević), Jeannien (January Jones) ja Carol-Annen (Elisha Cuthbert). Nämä kolme upeaa naista ihastuvat Colinin Basildonin aksenttiin ja kutsuvat hänet asumaan kotiinsa.


title: Rakkautta vain (elokuva)

text: John ja Judy


title: Rakkautta vain (elokuva)

text: John (Martin Freeman) ja Judy (Joanna Page) ovat elokuvien seksikohtausten sijaisnäyttelijöitä, jotka tapaavat toisensa työn lomassa. John kertoo Judylle, että ”on mukavaa, kun on joku, jonka kanssa voi vain jutella”. Pari alkaa varovaisesti lähentyä, ja he menevät myöhemmin yhdessä katsomaan paikallisen koulun joulukuvaelmaa Johnin veljen (Paul Slack) kanssa.


title: Rakkautta vain (elokuva)

text: Rufus


title: Rakkautta vain (elokuva)

text: Rufus on pienehkö mutta tärkeä hahmo, jota esittää Rowan Atkinson. Rufus on korumyyjä, jonka pakkomielle paketoida lahjat kunnolla käräyttää Harryn tämän ostaessa Mialle kaulakorua. Hänen lentokentän henkilökunnalle aiheuttamansa häiriö on myös osallisena siihen, että Joannaa etsivä Sam pääsee livahtamaan kentän tarkastusten läpi. Hänen hahmonsa voi nähdä eräänlaisena suojelusenkelinä, sillä hänen tarkoituksenaan on pitää silmällä elokuvan muita hahmoja.


title: Rakkautta vain (elokuva)

text: Epilogi


title: Rakkautta vain (elokuva)

text: Kuukautta myöhemmin sijoittuvassa epilogissa elokuvan hahmot nähdään rakastavissa ja toimivissa parisuhteissa. Kohtaukset liukenevat oikeaan Heathrow'n lentokentällä kuvattuun kuvamateriaaliin, joka jakaa kuvaruudun osiin ja muodostaa lopulta sydämen The Beach Boysien ”God Only Knows” -kappaleen soidessa taustalla.


title: Rakkautta vain (elokuva)

text: Elokuvan soundtrack nousi Yhdysvaltojen top 40:ään vuonna 2004 ja toiseksi soundtrack-listalla. Australiassa se myi kultaa."Christmas is All Around", jouluinen versio The Troggsin kappaleesta "Love is All Around", on yksi elokuvan pääteemoista. Billy Mack julkaisee kappaleen, mutta haukkuu sitä haastatteluissa. Se saa kuitenkin paljon radiosoittoa ja elokuvassa lopulta jännitetään, yltääkö se arvostetulle jouluviikon ykköspaikalle singlelistalla. Kappaleen musiikkivideo on parodia Robert Palmerin videosta "Addicted To Love". Kappale julkaistiin myös elokuvan ulkopuolella ja se saavutti jonkin verran menestystä. Aiemmin Richard Curtis oli käyttänyt kyseistä kappaletta Wet Wet Wetin versiona elokuvassa "Neljät häät ja yhdet hautajaiset".


title: Rakkautta vain (elokuva)

text: "All I Want for Christmas Is You" -kappaleen laulaa 10-vuotias Olivia Olson, ja versiosta tuli yksi Amerikan toivotuimmista joululauluista. Sitä kuultiin muun muassa "The Today Show'ssa" ja CNN:llä. Kappaleen kirjoitti ja esitti alun perin Mariah Carey.


title: Rakkautta vain (elokuva)

text: Paul Ankan kappale "Puppy Love" kuullaan elokuvassa S Club Juniorsin esittämänä, mutta se ei ole soundtrackilla. Myöskään elokuvassa kuultava Bay City Rollersin kappale "Bye Bye Baby" ei ole albumilla. Elokuvassa kuullaan myös Pointer Sistersin kappale "Jump", mutta soundtrackilla on Girls Aloudin cover-versio kappaleesta.


title: Jermain Defoe

text: Jermain Colin Defoe (s. 7. lokakuuta 1982) on englantilainen jalkapalloilija, joka edustaa Skotlannin Valioliigassa pelaavaa Rangersia lainalla Englannin Valioliigan Bournemouthista. Hän on pelipaikaltaan hyökkääjä.


title: Jermain Defoe

text: Defoe pelasi juniorivuotensa Charlton Athleticissa.


title: Jermain Defoe

text: Defoen siirto Charltonista West Hamiin vuonna 1999 aiheutti hieman erimielisyyttä joukkueiden välillä ja myöhemmin West Ham joutuikin maksamaan Charltonille huomattavan siirtokorvauksen Defoesta. Vuonna 2003 Defoe liittyi Tottenhamin riveihin, vaihtokaupassa Bobby Zamora meni West Hamiin.


title: Jermain Defoe

text: Ennen Tottenhamiin siirtymistä Defoe pelasi kaudella 2000/01 29 lainaottelua 2. divisioonan Bournemouthin joukkueessa. Bournemouthissa hän teki maalin kymmenessä peräkkäisessä ottelussa, ennätys on edelleen rikkomatta Englannin ammattilaisjalkapallosarjoissa.


title: Jermain Defoe

text: Debyyttimaalinsa Tottenhamissa Defoe teki ottelussa Portsmouthia vastaan Tottenhamin kotistadionilla White Hart Lanella. Koko kaudella 2003/04 Defoe teki 7 maalia neljässätoista ottelussa. Seuraavalla kaudella Defoe teki liigassa 13 maalia 28 ottelussa ja yhdeksän maalia cupeissa (FA Cup ja Englannin Liigacup). Defoen hurjat tehot eivät jääneet huomaamatta ja häntä pidettiinkin ikäluokkansa yhtenä parhaimpana maalintekijänä Euroopassa.


title: Jermain Defoe

text: Kaudella 2005/06 manageri Martin Jol vuorotteli hyökkääjiään. Robbie Keane ja Mido pääsivät myös avauskentälliseen. Kauden aikana Defoe aloitti 23 kertaa ja tuli vaihdosta kentälle 13 kertaa, Keane aloitti 24 kertaa ja tuli vaihdosta 11 kertaa, Mido aloitti 24 kertaa ja tuli vaihdosta kentälle 3 kertaa. Yhteensä 36 ottelussa pelannut Defoe teki kauden aikana 9 liigamaalia.


title: Jermain Defoe

text: Kaudella 2007/2008 Darren Bentin liityttyä Tottenhamin hyökkäyskalustoon Defoe tippui arvojärjestyksessä neljänneksi hyökkääjäksi. Jo syksystä 2007 uumoiltiin Defoen siirtyvän tammikuussa 2008 johonkin toiseen Englannin Valioliigaseuraan. Manchester United oli vahvasti liitetty Defoen ykkösvaihtoehdoksi. Kun tammikuu koitti Tottenhamin tuorehko espanjalainen manageri Juande Ramos kertoi Defoelle, että hän on vapaa siirtymään muualle. Defoe ei olisi halunnut lähteä Tottenhamista. Mutta pelko vähäisestä peliajasta sai hänet siirtymään 31. tammikuuta 2008 Portsmouthiin 7,5 miljoonalla punnalla. Neljän kauden aikana Defoe ehti edustaa Tottenhamia kaikkiaan 177 ottelussa ja hän teki seuralle 64 maalia.


title: Jermain Defoe

text: Portsmouthissa Defoe teki heti debyyttipelissään Valioliigassa Chelseaa vastaan 1-1 tasapelin Portsmouthille tuoneen tasoitusmaalin. Maaliskuussa 2008 Defoe ei saanut pelilupaa liitolta pelata Tottenhamia vastaan, sillä tammikuussa tapahtunut kauppa oli lainasopimukseksi merkitty. Defoesta tuli seuraavalla viikolla ensimmäinen pelaaja Portsmouthissa joka oli tehnyt viidessä ensimmäisessä kotipelissä jokaisessa vähintään yhden maalin. Koska Defoe oli esiintynyt Tottenhamissa FA-cupissa kolmannella ja neljännellä kierroksella ei hän pystynyt osallistumaan Portsmouthin FA-cupin peleihin koko loppukautena. Kauden päätteeksi Portsmouth juhli FA-Cupin voittoa. Siirryttyään Portsmouthiin Defoe menetti myös Liigacupin voiton ja finaalin vaikka oli pelannut Tottenhamissa jokaisella aikaisemmalla kierroksella Liigacupin finaaliin asti. Kausi 2007/2008 päättyi Defoen osalta Portsmouthissa 8 maaliin 12 pelissä. Vuoden aikana Portsmouthissa Defoe ehti pelata kaikkiaan 36 peliä ja tehdä 17 maalia kaikissa kilpailuissa yhteensä.


title: Jermain Defoe

text: 6. tammikuuta 2009 Defoe siirtyi takaisin Tottenhamiin n. 15 miljoonan punnan siirtokorvauksella. Defoe oli kertonut haastatteluissa, että hän haluaisi työskennellä vielä Harry Redknappin kanssa joka oli hänet hankkinut Portsmouthiin. Harry oli aikaisemmin lokakuussa 2008 siirtynyt Portsmouthista Tottenhamin manageriksi. Portsmouthin tuolloinen manageri Tony Adams halusi Defoesta kunnon korvauksen ja alussa ennakoitiin että hinta nousee yli 20 miljoonan punnan. Jopa italialainen suurseura Juventus FC oli kiinnostunut Defoesta. Lopulta kuitenkin Defoe esiteltiin Tottenhamin faneille 6. tammikuuta Englannin liigacupin välierien 1.osassa jossa oli vastassa Burnley. Puolen kauden aikana Defoe pelasi Tottenhamissa vain kahdeksan Valioliigaottelua ja teki niissä 3 maalia. Hän loukkaantui vakavasti melkein heti saavuttuaan joukkueeseen. 22. marraskuuta 2009 Defoe sivusi Alan Shearerin ja Andrew Colen nimissä olevaa yhden Valioliiga-ottelun maaliennätystä, kun Defoe teki viisi maalia ottelussa Wigania vastaan.


title: Jermain Defoe

text: 10. tammikuuta 2014 Defoe siirtyi Pohjois-Amerikassa MLS:ää pelaavaan Toronto FC:hen neljän vuoden mittaisella sopimuksella. Hänet kuitenkin lainattiin samantien takaisin Tottenhamiin helmikuun 2014 loppuun kestävällä lainasopimuksella. Defoe debytoi Toronto FC:n väreissä 15. maaliskuuta 2014 2-1 voitossa Seattle Soundersia vastaan. Defoe teki joukkueensa molemmat maalit.


title: Jermain Defoe

text: 16. tammikuuta 2015 Defoe siirtyi Englannin Valioliigassa pelaavaan Sunderlandiin kolmen ja puolen vuoden mittaisella sopimuksella. Defoen kaupan yhteydessä Jozy Altidore siirtyi vastaavasti Sunderlandista Toronto FC:hen. Debyyttiottelunsa Defoe teki siirtonsa jälkeisenä päivänä vanhaa seuraansa Tottenham Hotspuria vastaan. Defoe ei onnistunut ottelussa maalinteossa ja ottelu päättyi Tottenhamin voittoon. Ensimmäisen maalinsa Sunderlandin väreissä Defoe teki 31. tammikuuta 2015 kotiotteludebyytissään Burnley FC:tä vastaan. Ottelu päättyi Sunderlandin 2-0 voittoon. Vuoden 2017 heinäkuussa ilmoitettiin, että Defoe siirtyy ilmaissiirrolla AFC Bournemouthin riveihin.


title: Jermain Defoe

text: Defoe on tehnyt Englannin Valioliigassa eniten maaleja 90. minuutilla tai sen jälkeen. Pääsiäisenä 2018 hän teki jo 15. kerran tällaisen viime hetken maalin. Hän on myös tehnyt Valioliigassa eniten maaleja kesken ottelun kentälle tulleena vaihtopelaajana ja pääsiäisen 2018 jälkeen hänellä on näitä maaleja 24 kappaletta.


title: Jermain Defoe

text: 6. tammikuuta 2019 Defoe siirtyi lainalle Skotlannin Valioliigan suurseuraan Rangersiin kahden ja puolen vuoden mittaisella lainasopimuksella.


title: Jermain Defoe

text: Englannin maajoukkuetta Defoe on edustanut 57 kertaa ja pelaamissaan otteluissa tehnyt 20 maalia. Englannin päävalmentaja Sven-Göran Eriksson valitsi Defoen Englannin joukkueeseen Saksan vuoden 2006 MM-kisoihin. Kisojen aikana Defoe ei edes matkustanut Saksaan vaan oli varamiehenä. Defoe valittiin Englannin MM-joukkueeseen 2010 ja EM-joukkueeseen 2012.


title: Meiju Suvas

text:
Meiju Annele Suvas-Berger (s. 22. tammikuuta 1959 Helsinki) on suomalainen artisti.
Lapsena Meiju Suvas kävi balettitunneilla, otti pianotunteja Pohjois-Helsingin musiikkiopistossa, opiskeli jonkin aikaa myös rumpujen soittoa Oulunkylän Pop & Jazz opistossa, lauloi kuorossa ja soitti koulun kokoonpanoissa. Lukioaikoina mukaan tuli tanssiharrastus, erityisesti disco- ja rivitanssit. Suvas on musiikin ammattilainen kolmannessa polvessa.
Suvas kirjoitti ylioppilaaksi vuonna 1978. Malmin kauppaoppilaitoksen yo-linjan hän kävi vuosina 1979–1981. Kauppaopistoaikoina Suvas löysi yhtyeensä soittajat omalta vuosikurssiltaan.


title: Meiju Suvas

text: Suvas sävelsi veljensä kanssa joululaulun, joka nauhoitettiin kauppaopiston yhtyeen kanssa Martin Brushanen studiossa. Monen mutkan kautta äänite päätyi Kaj Westerlundin käsiin. Tämän seurauksena Meiju äänitti ensimmäisen singlensä. Joululaulu osallistui myös myöhemmin vuonna 1990 MTV3:n järjestämään joululaulukilpailuun ja sijoittui neljänneksi. Kappaleen "Joulun tunnelma" sovitti Kari Litmanen ja uudet sanat teki Turkka Mali.


title: Meiju Suvas

text: Alkuvuodesta vuonna 1981 Jori Sivonen pyysi Meijua laulamaan taustoja euroviisukarsintoihin Frederikille säveltämäänsä "Titanic"-kappaleeseen. Taustoja olivat laulamassa myös Kaija Koo, Helena Lindgren ja Tuire Pentikäinen. Tämän seurauksena Frederik palkkasi Meijun kesäkiertueelleen. Meiju ehti tehdä kaksi kesäkiertuetta Frederikin kanssa.


title: Meiju Suvas

text: Vuonna 1982 julkaistu Suvaksen single "Tahdon sinut" nousti listaykköseksi, ja myös B-puoli "Oot paha" saavutti menestystä listoilla. Samana vuonna ilmestyi myös Meijun ensimmäinen pitkäsoitto, joka myi kultaa ja platinaa – yhteensä sitä myyntiin yli 60 000 kappaletta.


title: Meiju Suvas

text:
Meijun tyyli muuttui 1990-luvulla aikuisemmaksi uuden tuotantoryhmän myötä. Hän etsi ja löysi useita uusia kappaleita levyilleen ulkomaanmatkoiltaan, muun muassa Espanjasta ja Kreikasta.
Suvas on tehnyt 13 pitkäsoittolevyä, joista hän on saanut yhteensä 4 kultalevyä ja 2 platinalevyä. Hänen hittejään kahden ja puolen vuosikymmenen varrelta ovat olleet "Pure mua", "Tahdon sinut", "Tää onnea on", "Muukalainen", "Kaunotar ja Kulkuri", "Ystäväsi aina", "Moliendo Café", "Andalucian yö" ja "Missä milloin vaan""."


title: Meiju Suvas

text: Suvas aloitti juhlavuotensa vieton lokakuussa 2017, jolloin järjestettiin Vantaan Viihdeorkesterin säestämä Meijun 35 v. Showjuhlakonsertti Kulttuuritalo Martinuksessa.


title: Meiju Suvas

text: Suvas oli ehdokkaana Iskelmä-Finlandian saajaksi vuonna 2011.


title: Meiju Suvas

text: 2016 Suvas sai ensimmäisen Suomen diskotähti -palkinnon. Viisikymmenvuotisen diskohistorian kunniaksi myönnetyn palkinnon saajan valitsivat DJ:t.


title: Meiju Suvas

text: Vuonna 2017 Suvakselle myönnettiin Vantaan kulttuuripalkinto.


title: Meiju Suvas

text: Meiju Suvas on toiminut tanssinopettajana Dance City Oy:ssä ja piti lasten tanssikursseja Aira Samulinin tanssikoulussa.Suvas on naimisissa yrittäjä John Bergerin kanssa, ja perheeseen kuuluu kaksi lasta. Hän toimii myös Vantaan mielenterveysyhdistys Hyvät Tuulet ry:n kummina.


title: Helmut Lotti

text: Helmut Lotti (oik. Helmut Lotigiers, s. 22. lokakuuta 1969 Gent, Belgia) on belgialainen laulaja.


title: Helmut Lotti

text: Lotti aloitti esiintymiset laulukilpailuissa vuonna 1988 nimellä Kevin Leach, ja seuraavana vuonna hän voitti valtakunnallisessa laulukilpailussa toisen palkinnon. Vuonna 1990 hän julkaisi ensimmäisen albuminsa, ja vuonna 1994 häneltä ilmestyi ensimmäinen sävellys "Just For You". Hän on levyttänyt menestyksellisesti klassista musiikkia, afrikkalaista, latino- venäläistä musiikkia, amerikkalaisia pop-klassikoita sekä swingiä. Helmut Lotti on myynyt maailmanlaajuisesti yli 13 miljoonaa albumia ja hänelle on myönnetty yli 80 platina- ja 70 kultalevyä.


title: Helmut Lotti

text: Hän toimii vapaaehtoisena UNICEF:in kansallisena hyvän tahdon lähettiläänä ja osallistuu rasismia sekä äärioikeistoa vastaan järjestettyihin 0110 -konsertteihin.


title: DikuMUD

text: DikuMUD tai vain Diku on MUD-pelien lajityyppi, jota on yleensä pidetty hyvin taistelu- ja hack and slash -suuntautuneena. Alkuperäisen DikuMUDin kirjoittivat Sebastian Hammer, Tom Madsen, Katja Nyboe, Michael Seifert ja Hans Henrik Staerfeldt Kööpenhaminan yliopiston tietojenkäsittelytieteen laitoksella ("Datalogisk Institut ved Københavns Universitet", DIKU) vuonna 1990, pitkälti AberMUDin ja Dungeons & Dragonsin inspiroimana.


title: DikuMUD

text: Tekniikaltaan alkuperäinen Diku-palvelinohjelma ei ole kovinkaan hienostunut tai joustava. Muutokset pelimaailmaan (alueet, ei-pelaaja-hahmot eli "mobit" (engl. "mobile"), jne.) tai pelin toiminnallisuuteen vaativat käytännössä ohjelman uudelleenkäynnistämisen ja ainakin jälkimmäisessä tapauksessa ensin myös C-kielisen lähdekoodin uudelleenkääntämisen. Myös pelin parseri (sekä alkuperäisessä Dikussa että uudemmissa johdannaisissa) on varsin yksinkertainen eikä osaa tulkita mitään monimutkaisia, luonnollisen kielen tyylisiä komentoja.


title: DikuMUD

text: Diku on poikinut useita johdannaisia, joista merkittävimpinä on syytä mainita CircleMUD- ja Merc-haarat. Osa näistä uudemmista Dikuista myös sisältää piirteitä, jotka mahdollistavat pelimaailman ja pelimekanismien muuttamisen MUDin ajon aikana, joskin yleensä huomattavasti rajoitetummin kuin esimerkiksi LPMudeissa.


title: DikuMUD

text: Sekä alkuperäinen Diku-julkaisu (Gamma0.0) että myöhemmät johdannaiset ovat tyypillisesti vapaasti levitettävää materiaalia, jota saa käyttää epäkaupallisiin tarkoituksiin.


title: DikuMUD

text: Pitkään toimineita, 1990-luvun alkupuolella avattuja dikumudeja ovat tai ovat olleet muun muassa Apocalypse DikuMUD (Yhdysvallat), GrimneMUD (Norja) sekä Imperial DikuMUD (Suomi).


title: Crank

text: Crank on vuonna 2006 valmistunut yhdysvaltalainen toimintaelokuva, jonka pääosissa näyttelee Jason Statham, Amy Smart, Efren Ramirez, ja Dwight Yoakam.


title: Crank

text: Crank sai ensi-iltansa Yhdysvalloissa 2 515 teatterissa 1. syyskuuta 2006. Elokuvan tuotti Lions Gate Entertainment, ja sen ohjasi sekä käsikirjoitti Mark Neveldine ja Brian Taylor. Ensimmäisenä päivänään elokuva tuotti Yhdysvalloissa 3,3 miljoonaa dollaria, joka oli eniten kyseisenä päivänä. Ensimmäisellä viikollaan Crank tuotti 13 miljoonaa. Elokuvan budjetti oli yhteensä 12 miljoonaa. Lions Gate Films markkinoi elokuvaansa muun muassa YouTuben kautta. Pääosan esittäjä Jason Statham suoritti elokuvassa kaikki ajokohtauksensa itse ilman stuntnäyttelijöiden apuja. Crankin jatko-osan Crank 2:n ensi-ilta oli vuonna 2009.


title: Crank

text: Chev Chelios (Jason Statham) on palkkatappaja, joka tehtävän suoritettuaan herää kodistaan ja huomaa vointinsa heikoksi. Chelios löytää olohuoneestaan DVD:n, jossa kilpaileva palkkatappaja Verona kertoo ruiskuttaneensa häneen Pekingin cocktailiksi kutsuttua myrkkyä, ja että hänellä olisi vain tunti elinaikaa. Chelios lähtee liikkeelle talostaan ja huomaa pian, että adrenaliinin eritys poistaa väliaikaisesti myrkyn vaikutuksen. Chelios lähtee kostamaan hänet myrkyttäneille henkilöille ja hyvästelemään tyttöystävänsä Even (Amy Smart), samaan aikaan kun hän kamppailee pitääkseen adrenaliinitasonsa korkealla. Elokuvan aikana hän kohtaa useita työnantajiaan etsiessään vastalääkettä mysteeriseen myrkkyyn ja saa lopulta selville kuka kaiken takana on.


title: Karma (Karman albumi)

text: Karma on suomalaisen Karma-yhtyeen studioalbumi vuodelta 1973. Albumille on koottu singlejä ja uusia kappaleita.Levyn ensimmäinen kappale "Rock'n roll taas soi" on käännös Vanity Faren kappaleesta "Rock and Roll Is Back". "Sä soudat ja huopaat", "Viimeinen mutka", "Nään tuokion sen" ja "Taas elän" ovat bändin omaa tuotantoa jotka Leif Kiviharju teki Vexi Salmen kanssa. "Wig-wam-bam" sekä "Katujen uhka" ovat aikansa tyyliin raskasta glam rockia, ja kummatkin kappaleet ovat Sweet-yhtyeen kappaleiden käännöksiä. "Manana" on käännös Bay City Rollersin samannimisestä kappaleesta. "Pakoon pahaa maailmaa" on Uriah Heep-kappaleen "Stealin'" käännös. "Kaiken mä saan" on käännös Henner Hoierin kappaleesta "Sie ist noch frei". "Kiviset kadut" on käännös Elton Johnin kappaleesta "Goodbye Yellow Brick Road". Albumilta julkaistiin singleinä Viimeinen mutka/Rock'n roll taas soi, Wig-wam-bam/Kaiken mä saan, Katujen uhka/Manana ja Kiviset kadut/Pakoon pahaa maailmaa. Albumi on siis suurimmaksi osin kokoelma singleistä.


title: Walvis Bay

text:
Walvis Bay (, ) on Namibian satamakaupunki ja lahti, jonka rannalla kaupunki sijaitsee. Alueella on takanaan hyvin pitkä historia. Kaupungin asukasluku on 85 000 ja pinta-ala 1 124 km².
Walvis Baylaisten suurin tulonlähde on kalastus. Kaupungissa puhutaan englantia, saksaa ja afrikaansia.


title: Walvis Bay

text: 8. joulukuuta 1487 portugalilainen laivasto lippulaivanaan "São Cristóvão" purjehti lahteen matkalla Hyväntoivonniemeen. Britit ottivat alueen haltuunsa 1840. Vuodesta 1874 lähtien se kuului brittiläiseen Kapmaan siirtomaahan, vaikka sijaitsi sen muista alueista erillään ja jäi eksklaaviksi keskelle Saksan samoihin aikoihin valloittamaa Lounais-Afrikkaa. Vuonna 1910 siitä tuli osa Etelä-Afrikan unionia.


title: Walvis Bay

text: Ensimmäisen maailmansodan aikana Etelä-Afrikka miehitti koko Saksan Lounais-Afrikan (nyk. Namibian), joka sodan jälkeen jäi sen hallintaan Kansainliiton mandaattialueena. Vuonna 1922 Etelä-Afrikka päätti liittää myös Walvis Bayn hallinnollisesti Lounais-Afrikan yhteyteen, vaikkei se mandaattialueeseen varsinaisesti kuulunutkaan, mutta vuonna 1977 se liitettiin takaisin Kapmaahan. Kun Namibia vuonna 1990 itsenäistyi, Walvis Bay jäi edelleen Etelä-Afrikan hallintaan mutta luovutettiin Namibialle vuonna 1994.


title: Pilari

text: Pilari on rakennuksen vapaasti seisova pystytuki, joka on poikkileikkaukseltaan yleensä nelikulmainen tai pyöreä. Osittain seinään upotettua tai siihen kiinni rakennettua litistynyttä nelikulmaista pilaria kutsutaan pilasteriksi.


title: Pilari

text: Tukipilari eli kontrefori on pilarimainen seinän vahvistukseksi tehty rakennelma, johon kattoholvin sivupaine kohdistuu. Se voi muodoltaan olla joko suora tai porrastettu.


title: Pilari

text: Suomessa kehitettiin lamasalvospilareita käyttävä tukijärjestelmä, joka on käytössä vanhoissa tukipilarikirkoissa.


title: Ajaton A. Aimo

text: Ajaton A. Aimo on A. Aimon kokoelma-albumi, johon on koottu vanhoja savikiekkokappaleita. Dallape-orkesteri säestää A. Aimoa.


title: Tunturisatu

text: Tunturisatu on A. Aimon kokoelma-albumi vuodelta 1975, johon on koottu vanhoja savikiekkokappaleita. Aimoa säestää Dallape-orkesteri.


title: Henrikki Tikkanen

text: Tero Henrikki Tikkanen (s. 1970) on suomalainen professori. Aalto-yliopisto nimitti hänet kuluttajatutkimuksen A. I. Virtanen -professoriksi vuonna 2017. Hän toimii myös Aalto-yliopiston kauppakorkeakoulun tohtoriohjelman johtajana sekä Aalto University Executive Education -yksikön DBA (Doctor of Business Administration) -ohjelman johtajana. Syyskuussa 2013 Tikkanen nimitettiin Tukholman yliopiston kauppakorkeakoulun markkinoinnin professoriksi. Hän luopui kyseisestä virasta elokuussa 2016. Tikkanen on toiminut markkinoinnin professorina Helsingin kauppakorkeakoulun markkinoinnin laitoksella vuodesta 2004. Vuonna 2010 Helsingin kauppakorkeakoulu liittyi perustettavaan Aalto-yliopistoon ja nimettiin Aalto-yliopiston kauppakorkeakouluksi. Tikkanen toimi Kauppakorkeakoulun markkinoinnin/markkinoinnin ja johtamisen laitoksen johtajana 2006–2013. Sitä ennen hän toimi Teknillisen korkeakoulun tuotantotalouden osaston professorina ja MBA-ohjelmien johtajana 2001–2004. Oulun yliopiston apulaisprofessori ja professori hän oli vuosina 1997–2001.


title: Henrikki Tikkanen

text: Tikkasen akateemisen tutkimuksen kohteina ovat olleet yritysstrategiat ja liiketoimintamallit, strateginen markkinointi, teollisuuden asiakassuhteet ja verkostot sekä kansainvälinen projektiliiketoiminta ja -markkinointi. Yhteinen nimittäjä useille tutkimuksille on liiketoimintahistoriallinen tutkimusote. 20 tohtoria on valmistunut hänen pääasiallisessa ohjauksessaan. Nykyisistä professoreista tai apulaisprofessoreista heitä ovat muun muassa Jaakko Aspara (Hanken), Johanna Frösén (Hanken), Joel Hietanen (HY), Petri Parvinen (HY), Joonas Rokka (EM Lyon) ja Antti Sihvonen (Karlstads Universitet).


title: Henrikki Tikkanen

text: Tikkanen on julkaissut yli sata tieteellistä artikkelia, jotka käsittelevät edellä mainittuja aiheita. Hänen artikkeleitaan on julkaistu muun muassa aikakauskirjoissa Journal of Marketing, Strategic Management Journal, Journal of Management Studies, Industrial & Corporate Change ja Industrial Marketing Management. Hän on myös aktiivinen liikkeenjohdon kouluttaja ja konsultti. Vuonna 2010 hän oli mukana perustamassa ajatushautomo Nordic Institute of Business & Societyä. Hän on ollut useiden hallitusten, neuvottelukuntien ja johtoryhmien jäsen niin yksityisellä kuin julkisellakin sektorilla.


title: Henrikki Tikkanen

text: Henrikki Tikkanen väitteli kauppatieteiden tohtoriksi Turun kauppakorkeakoulussa vuonna 1997. Hän toimii myös dosenttina Turun yliopiston kauppakorkeakoulussa, Lappeenrannan teknillisessä yliopistossa ja Lapin yliopistossa.


title: Haukkametsästys

text: Haukkametsästys on metsästysmuoto, jossa käytetään kesytettyjä ja koulutettuja haukkoja pyytämään kullekin haukkalajille luontaiseksi luokiteltua riistaa. Metsästyshaukan valintaan vaikuttaa tärkeimpänä metsästysalueen laatu. Haukkametsästys on valittu marraskuussa 2010 Unescon aineettoman kulttuuriperinnön luetteloon. Haukkametsästystä ei ole kielletty Suomessa, vaan kiellot metsästyshaukkojen käyttämisestä ovat koskeneet hakemuksia rauhoitettujen lintujen pyytämiseen. Laillisen pienriistan metsästämiseksi on Suomeen myönnetty yksi metsästyshaukan tuontilupa tiukoin tuontiehdoin vuonna 2011.


title: Haukkametsästys

text: Haukkametsästyksessä nykyisin yleisesti käytettyjä lajeja ovat tunturihaukka, muuttohaukka, kanahaukka, varpushaukka sekä amerikkalaiset lajit amerikanhiirihaukka ("Buteo jamaicensis") ja ritarihaukka ("Parabuteo unicinctus"), joita kasvatetaan häkkilintuina myös Euroopassa. Monia muitakin lajeja on käytetty; merkintöjä on maakotkan käyttämisestä susien metsästykseen Kazakstanissa.


title: Haukkametsästys

text: Metsäisessä ja peitteisessä maastossa lyhytsiipiset haukat kuten kanahaukka, joka on metsä-spesialisti, ovat yleisesti käytettyjä metsästyshaukkoja. Tämä siksi, että metsä on kanahaukan luontainen elinympäristö, ja se on sopeutunut saalistamaan siellä. Kanahaukka on erittäin nopea sprintteri, jonka käännökset ovat salamannopeita ja joka lentää kiinni yllätystä ja lentonopeutta hyödyntäen lähes minkä tahansa kanahaukan luontaisen saaliseläimen tai linnun. Kanahaukka pyytää muun muassa metsäkanalintuja, jäniksiä ja vesilintuja eli juuri samoja riistaeläimiä mitä ihminenkin metsästää.


title: Haukkametsästys

text: Kanahaukan luonne tosin on vaikea, ja siksi sen kouluttamiseen tarvitaan tietoa, taitoa, aikaa ja paljon kärsivällisyyttä. Kanahaukka ei ole paras mahdollinen aloittelijan lintu, sillä se vaatii hoitajaltaan paljon. Haukan pitää lisäksi olla nykyään DNA-testattu, mikrosirutettu, rengastettu ja sillä pitää olla Cites-todistus. Haukkoja kasvatetaan nykyisin tarhoissa, ja ne ovatkin lähes ainoa tapa saada metsästyshaukka. Haukat ovat niin sanottua sekakantaa eivätkä näin sovellu päästettäväksi luontoon risteytymään villien haukkojen kanssa.


title: Haukkametsästys

text: Metsästyshaukka on erittäin arvokas, vaikeasti hankittava ja siksi se varustetaankin nykyisin poikkeuksetta joko radio- tai GPS-lähettimellä. Näin karannut haukka on mahdollista löytää. Kanahaukalla pyydetään Keski-Euroopassa pääasiassa jäniksiä, rusakoita ja kaneja. Metsäkanalinnut ovat rauhoitettuja, mutta niiden tilalla on fasaani. Koulutettukin metsästyshaukka iskee villien lajitovereidensa tavoin saalistustilanteessa monesti ohi. Metsästäjällä täytyy olla erittäin hyvä kunto, sillä haukkametsästys vaatii myös metsästäjältä kovaa sprinttikykyä. Kanahaukka kykenee iskemään päivän aikana parikymmentä kertaa, joten mahdollisuus saada saalista on kohtalainen, mutta ei varma. Saalisvarmuuteen vaikuttavat myös metsästäjän refleksit, kuinka nopeasti se kykenee lähettämään käsivarreltaan haukan lentoon. Pienikin myöhästyminen, ja saalis ehti liian kauas (kanahaukka on lyhyen matkan sprintteri).


title: Unohtumattomat (A. Aimo)

text: Unohtumattomat on A. Aimon kokoelma-albumi vuodelta 1986, johon on koottu vanhoja savikiekkokappaleita. Säestäjänä toimii Dallape-orkesteri.


title: Saksan Grand Prix 1998

text: Saksan Grand Prix 1998 oli Formula 1 -sarjan osakilpailu, joka ajettiin 2. elokuuta 1998 Saksassa Hockenheimin radalla. Kilpailun voitti paalupaikalta lähtenyt Mika Häkkinen.


title: Saksan Grand Prix 1998

text: Hallinnut maailmanmestari Jacques Villeneuve ajoi kaudella ensimmäistä kertaa palkintosijalle.


title: Unkarin Grand Prix 1998

text: Unkarin Grand Prix 1998 oli Formula 1 -sarjan osakilpailu, joka ajettiin 16. elokuuta 1998 Hungaroringin radalla Unkarissa. Kilpailun voitti Michael Schumacher, joka nousi kolmannesta lähtöruudusta voittoon käyttämällä onnistuneesti kolmen pysähdyksen taktiikkaa. Schumacher ajoi kilpailun nopeimman kierroksen ajalla 1,19.286.


title: Juhani Pietarinen

text: Juhani Pietarinen (16. joulukuuta 1938 Iisalmi – 7. elokuuta 2018 Helsinki) oli Turun yliopiston käytännöllisen filosofian professori. Kirjoituksissaan hän käsitteli muun muassa filosofian klassikoita, lääkintäetiikkaa ja ympäristöfilosofiaa.


title: Panagia

text: Panagia () on ortodoksisen piispan arvoasemaa ja tehtävää osoittava kaulakoru, joka riippuu piispalla rinnan päällä joko yksinään tai kaularistin kanssa. Panagiassa on yleensä kuvattu Jumalansynnyttäjän ikoni, mutta muukin kuva on mahdollinen; kyseessä voi olla piispan henkilökohtaisen tai hiippakunnalle erityisen merkittävän suojeluspyhän ikoni.


title: Panagia

text: Nimitys panagia on käytössä vain slaavilaisessa perinteessä, kreikkalaisessa perinteessä sitä nimitetään enkolpioniksi.


title: Panagia

text: Joskus käytetään näitä kahta nimitystä rinnakkain, jolloin Panagia tarkoittaa Neitsyt Marian ikonilla ja Enkolpion Kristuksen ikonilla varustettua piispan riipusta. Arkkipiispat, mm. KP arkkipiispa Leo, käyttävät palveluksessa sekä panagiaa että enkolpionia; tämä on heidän virka-asemansa ainoa jumalanpalveluspuvussa käytettävä tunnus.


title: Panagia

text: Suomessa vieraillut KP Washingtonin arkkipiispa ja Kanadan metropoliitta Herman käytti näiden kahden lisäksi myös koruristiä.


title: Panagia

text: Panagia tarkoittaa myös Neitsyt Marian sinetillä varustettua ortodoksista ehtoollisleipää, josta otetaan palanen hänen kunniakseen ehtoollislautaselle proskomidia toimitettaessa.


title: Puuteri

text: Puuteri on talkkia, hajusteita tai muuta vastaavaa sisältävä värillinen (tavallisesti ruskeansävyinen) tai valkoinen kosmeettinen aine, jota käytetään varsinkin kasvojen ihon ehostamiseen. Nimitystä käytetään myös ulkoisesti käytettävistä lääkejauheista.


title: Puuteri

text: Puuteria levitetään yleensä puuterihuiskulla. Puuterin käyttö oli huipussaan 1700-1800-luvuilla, jolloin ihmiset peseytyivät harvoin. Sen ajan aatelisnaiset peittivät puuterilla likaa ja hajua. Puuterin piti olla täysin valkoista, sillä ylimystön katsottiin olevan iholtaan valkoisia ja muita ylempänä, koska he eivät ruskettuneet esimerkiksi peltotöissä kuten rahvas.


title: Puuteri

text: Ensimmäiset puuterit olivat lyijypohjaisia. Lyijyä käytettiin meikeissä jossain määrin 1800-luvulle saakka. 1800-luvulla puuteria tosin alettiin valmistaa jo pääasiallisesti sinkkioksidista. Nykyisin eniten käytetty puuterin raaka-aine on talkki, joka on miltei puhdasta magnesiumsilikaattia. Lisäksi puuterissa on esimerkiksi kaoliinia, joka on miltei puhdasta alumiinisilikaattia.


title: Puuteri

text: Nykyään puuteria käytetään lähinnä ihon saamiseksi mattapintaiseksi, kiillon poistamiseksi ja ihovirheiden peittämiseksi.


title: Puuteri

text: Puutereita on monia eri laatuja, kuten kivipuuteria, irtopuuteria, meikkipuuteria ja aurinkopuuteria. Myös värivalikoima on laajentunut suuresti.


title: Puuteri

text: Aurinkopuuteri on tavallista tummempaa puuteria, joka antaa ruskettuneen vaikutelman. Sitä suositaan etenkin alkukesästä. Monissa aurinkopuutereissa on myös suoja uv-säteitä vastaan. Aurinkopuuterilla voi luoda kasvoille päivettyneemmän vaikutelman lisäämällä sitä kevyesti kasvojen korkeimmille kohdille poskipäille, otsalle ja nenän varteen. Sillä voi myös muotoilla kasvoja korostamalla luonnollisia varjokohtia poskipäiden alla, ohimoilla, leualla ja nenän pielissä.


title: Espanjan Marokko

text: Espanjan Marokko (, ) oli Espanjalle kuulunut alue Marokon pohjoisosassa. Espanjan Marokosta tuli Espanjan siirtomaa vuonna 1912 Fezin sopimuksella toisen Marokon kriisin jälkeen, jolloin Marokko menetti itsenäisyytensä. Muu osa Marokosta kuului Ranskaan nimellä Ranskan Marokko. Siirtomaa-aika päättyi vuonna 1956, kun Ranska ja Espanja tunnustivat Marokon itsenäisyyden.


title: Espanjan Marokko

text: Espanjan Marokkoon luettiin hallinnollisesti kuuluviksi myös Ceuta, Melilla, Islas Chafarinas, Peñón de Alhucemas ja Peñón de Vélez de la Gomera, jotka kuitenkin olivat olleet Espanjan hallinnassa jo ennen Fezin sopimusta. Ne myös jäivät Espanjalle senkin jälkeen, kun Marokko vuonna 1956 itsenäistyi uudelleen. Marokko on tosin vaatinut niitä itselleen.


title: Espanjan Marokko

text: Rifin alue irtautui Espanjan Marokosta vuonna 1921 itsenäiseksi Rifin tasavallaksi. Vuonna 1926 Ranskan ja Espanjan siirtomaa-armeija miehitti jälleen alueen. Tangerista tehtiin vuonna 1923 kansainvälinen vyöhyke, jota hallitsivat Ranskan, Espanjan ja Britannian virkamiehet. Italia liittyi sopimukseen vuonna 1928.


title: Espanjan Marokko

text: Espanjan Marokon suurin kaupunki oli Tétouan.


title: Pekka Salmi

text: Pekka Salmi (4. joulukuuta 1943 Kurikka – 18. kesäkuuta 2014 Savonlinna) oli suomalainen liikemies ja kasinonomistaja. Hänellä oli aiemmin kasinotoimintaa Venäjällä, mutta lainmuutos lopetti toiminnan. Myöhemmin hän sanoi toimintaa olleen Länsi-Afrikassa hotelli-, pikaruoka- ja peliautomaattialalla. Perhe asuu Monacossa. Salmen perheen yhtiöllä on omistuksessaan Savonlinnassa Tynkkylänjoen kartano ja Parikkalassa hotelli "Laatokan portti". Suurempaa julkisuutta hän sai helmikuussa 2005 Helsingin Sanomien kuukausiliitteessä julkaistussa artikkelissa.


title: Pekka Salmi

text: Salmi kuoli 70-vuotiaana Savonlinnassa kesäkuussa 2014.


title: Pekka Salmi

text:
Pekka Salmen vanhemmat olivat Vappu Suihkonen ja Eero Salmi. Hänellä on kolme sisarta. Pekan syntymäkunnasta Kurikasta perhe muutti Kemiin. Hänen äitinsä omisti Tornion Röytässä siirtomaatavarakaupan.
Salmen vanhemmat erosivat. Hänen isäpuolensa työskenteli Metsähallituksessa ja teki myös yksityistä puutavarakauppaa. Koulunsa päättänyt Pekka pääsi savotoille apulaiseksi ja tutustui kämppäkulttuuriin, jonka olennainen osa oli korttipeli. Kasvatusisänsä omistamia kuorma-autoja aluksi kortitta ajanut nuorukainen sai ajokortin nimismiehen suosiolla 17-vuotiaana.


title: Pekka Salmi

text: Salakuljetettuja kelloja myymällä ja korttipelillä elantoaan tienannut Salmi ryhtyi karjalaisen ammattipelurin Eero Ensio Keskisen autonkuljettajaksi ja oppi tältä kehittyneitä korttipelien ja -huijauksen tekniikoita. Tunnetun pelurin autonkuljettajana Salmelle avautuivat ovet 1960-luvun klubeille ja muihin pelipaikkoihin. Hotelli Torni ja ravintola Fennia olivat tuolloin tunnettuja laittoman uhkapelin paikkoja Helsingissä.


title: Pekka Salmi

text: 1960-luvun muuttoliikettä myötäillen osa pelaajista siirtyi Keskisen ja Salmen tavoin pelaamaan Ruotsin-laivoilla edestakaisin matkustaen. Jouduttuaan etsintäkuulutetuksi autokauppaan liittyvästä huijauksesta Salmi muutti Ruotsiin 1968. Ruotsissa toimi laittomia pelikasinoita mm. yökerhojen suojissa. Salmi osallistui vedonlyöntiin raviradoilla tarjoamalla omaa vedonlyöntipalveluaan muita korkeammilla kertoimilla. Toimintaa kutsutaan Salmen elämäkerrassa nimellä "Bookmaker". Ruotsissa ollessaan Salmesta tuli perheenisä. Suomeen hän palasi vuonna 1973.


title: Pekka Salmi

text:
Ruotsi oli 1960-luvulla ja 1970-luvun alussa vapaamielinen maa samanaikaiseen Suomeen ja moniin muihinkin maihin verrattuna. Poliisit eivät aktiivisesti pyrkineet hävittämään uhkapelipaikkoja. Asenne muuttui 1970-luvun alussa, kun maassa sattui lukuisia pankkien ja pelipaikkojen ryöstöjä: uhkapelin havaittiin olevan kansainvälisen järjestäytyneen rikollisuuden hallussa.
Suomeen palattuaan Salmi perusti ensimmäisen laittoman pelipaikkansa Annankatu 29:ään syksyllä 1974. Pelipaikkoja kutsuttiin englannin hall-sanaa mukaillen "hooleiksi". Laillista liiketoimintaa edusti maahantuontiliike. Annankadun hoolia seurasi Nervanderinkatu 11:ssä toiminut pelipaikka, jossa oli tavalliseen tapaan tarjolla korttipelejä sekä ruletti. Salmen ohella Helsingissä tarjosivat uhkapelimahdollisuuksia useat muutkin yrittäjät. Osa ammattipelureista kiersi kaupungista toiseen toimien hotellien ohella mm. teollisuusyritysten tiloissa.


title: Pekka Salmi

text:
Runeberginkatu 26:ssa toimi Salmen pelipaikoista suurin, lähes 160-neliöinen englantilaistyyliin sisustettu huoneisto keittiö- ja tarjoiluhenkilökuntineen. Taksien ohella myös poliisit tunsivat paikan hyvin. Poliisi postasi paikkaa asiakaskuntaa seuraten, mutta ei puuttunut toimintaan, jota kesti yli kolme vuotta. Lahjotulta poliisilta tuli myös vihje odotettavissa olevasta ratsiasta ja paikka sulkikin ovensa loppuvuodesta 1979, hyvissä ajoin ennen ratsian toteutumista. Pelipaikan tuottoja päätyi tuolloin pimeää ylikorkoa ns. tukitalletuksille maksaneisiin pankkeihin. Lisäksi Salmi harjoitti yksityistä rahanlainausta. Tukitalletusjupakan jälkimainingeissa Salmi muutti Floridaan.
Suomi järjesti 1987 viennin edistämiseksi myyntinäyttelyn Tallinnaan käyttäen M/S Sally Albatross -laivaa. Salmi sai vihjeen osallistua näyttelyyn kasinoteemalla. Kun liikeidea esiteltiin Neuvostoliiton päättäjille kasinon sijasta "pelihuoneena" ja keinona saada maahan länsivaluuttaa, syntyi yhteys Estonia Shipping Companyn kanssa. Kasino avattiin M/S Georg Otsilla 5. syyskuuta 1987. Suomessa pitkäaikainen kauppa- ja teollisuusministeri Olavi J. Mattila ja poliisin johto olivat taanneet Salmen kelpoisuuden tarvittavien lupien saamiseksi.


title: Toivalan Urheilijat

text: Toivalan Urheilijat (ToU) on vuonna 1945 perustettu urheiluseura Toivalassa, Siilinjärvellä. ToU tunnetaan erityisesti työstään juniorijalkapallon parissa. Seura pelaa kotipelinsä Tanhulan tekonurmikentällä Toivalassa.


title: Toivalan Urheilijat

text: ToU:n miesten joukkue pelasi kaudella 2009 Itä- ja Keski-Suomen Kolmosessa, josta se tippui kaudeksi 2010 Neloseen. Korkeimmillaan se on ollut 2. divisioonassa, vuosina 1983 ja 1985.


title: Toivalan Urheilijat

text: Seuran B-tytöt pelasivat ikäluokkansa SM-sarjaa syksyllä 2006. Nykyinen sarjataso on 1. divisioona. B-tyttöjen lisäksi ToU:lla on yli kymmenen muuta juniorijoukkuetta.


title: Toivalan Urheilijat

text: ToU:n toiminta ei rajoitu jalkapalloon. Seura ylläpitää liikuntaleikkikoulua, 7–8 -vuotiaitten liikuntakerhoa ja aktivoi jäseniään myös yleisen kuntoilun parissa. Tyttöjen osuus ToU:n jäsenistä on huomattava.


title: Toivalan Urheilijat

text: Seuran kasvatteja ovat muun muassa Suomen 90-luvun jalkapallolegendoihin kuuluva Harri Ylönen, sekä Kuopion Palloseurassa pelaava Jan Berg.


title: Ranskan Marokko

text: Ranskan Marokko (, ) oli Ranskan ylivallan alainen protektoraatti, jonka tuli Ranskan hallintaan Fèsin sopimuksella vuonna 1912, toisen Marokon kriisin jälkeen. Samalla Espanja sai alueen Marokon pohjoisosasta.


title: Ranskan Marokko

text: Suurimmat kaupungit Ranskan Marokon alueella olivat Casablanca, Rabat, Marrakesh ja Agadir.


title: Ranskan Marokko

text: Tangerista tehtiin vuonna 1923 kansainvälinen vyöhyke, jota hallitsivat Ranskan, Espanjan ja Britannian virkamiehet. Italia liittyi sopimukseen vuonna 1928.


title: Ranskan Marokko

text: Ranskan Marokossa oli omat postimerkit. Postimerkeissä luki ranskaksi "MAROC". Vuonna 1914 niissä luki "PROTECTORAT FRANÇAIS MAROC". Lisäksi siellä oli oma rahayksikkö Marokon rial vuosina 1912–1921 ja Marokon frangi vuosina 1921–1956.


title: Ranskan Marokko

text: Ranskan Marokosta tuli itsenäinen kuningaskunta vuonna 1956, jolloin siihen yhdistettiin myös Espanjan Marokko ja Tanger.


title: UB40

text: UB40 on englantilainen reggae-yhtye, joka perustettiin 1978. Sen suurimpia hittejä ovat ”Red Red Wine”, ”Kingston Town”, ”King”, ”One in Ten”, ”Madam Medusa”, ”Food for Thought” ja ”Signing Off”.


title: Julija Petšonkina

text: Julija Sergejevna Petšonkina (, o.s. Nosova, s. 21. huhtikuuta 1978 Krasnojarsk, Neuvostoliitto) on entinen venäläinen 400 metrin aitajuoksija. Hän pitää hallussaan matkan maailmanennätystä ajalla 52,34.


title: Julija Petšonkina

text: Sydneyn olympialaisissa 2000 Petšonkina karsiutui 400 metrin aitojen välierissä. Seuraavana vuonna hän voitti matkalla MM-hopeaa Edmontonin MM-kisoissa ajalla 54,27. Samana vuonna hän voitti Euroopan cupin ja sijoittui kahdeksanneksi GP-finaalissa. 2002 hän oli viides 400 metrin sileällä sisäratojen EM-kisoissa Wienissä ja voitti aitojen Euroopan cupin. Hän voitti 400 metrin aidat myöhemmin samana vuonna yleisurheilun maailmancupissa Madridissa ajalla 53,74. 2003 Petšonkina kilpaili Birminghamin sisäratojen MM-kisoissa 400 metrin sileällä, joissa hänet hylättiin välierissä. Pariisin ulkoratojen MM-kisoissa hän voitti aidoissa pronssia ajalla 53,71. Samana vuonna hän teki 8. elokuuta Tulassa matkan uudeksi maailmanennätykseksi ajan 52,34.


title: Julija Petšonkina

text: Petšonkina sijoittui Ateenan olympialaisissa 2004 kahdeksanneksi 400 metrin aidoissa. Helsingin MM-kisoissa 2005 hän voitti matkan ajalla 52,90 ja myöhemmin samana vuonna sijoittui toiseksi . Vuonna 2006 hän voitti yleisurheilun maailmancupin Ateenassa ajalla 53,88. Osakan MM-kilpailuissa 2007 hän sai hopeaa 400 metrin aidoissa ajalla 53,50.


title: Julija Petšonkina

text: Petšonkina oli Glasgow'ssa 2005 mukana juoksemassa 4 x 200 metrin viestin sisäratojen yhä voimassa olevaa maailmanennätystä ajalla 1.32,41. Hän oli naimisissa aitajuoksija Jevgeni Petšonkinin kanssa, mutta pari erosi vuonna 2006.


title: Julija Petšonkina

text: Petšonkina lopetti uransa vuonna 2009 terveysongelmien vuoksi.


title: Sirmakka (lehti)

text: Sirmakka oli Joensuussa ilmestynyt ilmaisjakelulehti vuosina 1986–1990 (). Vuodesta 2002 lähtien se on ilmestynyt nettilehtenä. Jatkuvasti päivitetty runsassisältöinen uutislehti käsittelee Itä-Suomen ja Karjalan tasavallan tapahtumia. Useita teemaosastoja muun muassa liikenteestä, autoista, kirjoista, eläimistä, terveydestä ja matkailusta. Lehden liitteinä ovat Hornakka ja HornakkaPLUS. Ne tarkastelevat kriittisesti suomalaista vallankäyttöä ja kansakunnan kahtiajakoa. Päätoimittaja on Markku Rouhiainen, joka oli aikoinaan perustamassa ilmaislehti Karjalan Heiliä vuonna 1970 ja toimi sen päätoimittajana vuoteen 1985.


title: Río de Oro

text: Río de Oro (espanjaa, tarkoittaa Kultajoki, arabiaksi wādī-ð-ðahab, Oued Edhahab) oli Espanjalle kuuluva alue joka on vuodesta 1969 kuulunut Espanjan Saharaan.


title: Río de Oro

text: Nykyään Rio de Oroa jakaa 2 720 km pitkä muuri, Marokon muuri, joka jakaa nykyisen Länsi-Saharan kahtia. Muurin toinen puoli on Polisario-liikkeen hallussa.


title: Belgian Grand Prix 1998

text: Belgian Grand Prix 1998 oli Formula 1 -sarjan osakilpailu, joka ajettiin 30. elokuuta 1998 Circuit de Spa-Francorchamps'n radalla Belgiassa. Kilpailun voitti Damon Hill ja toiseksi sijoittui hänen tallikaverinsa Ralf Schumacher. Sää oli kilpailun aikana sateinen, minkä vuoksi vain kahdeksan kilpailijaa ajoi maaliin saakka.


title: Belgian Grand Prix 1998

text: Kilpailussa sattui kaksi merkittävää kolaria. Ensimmäisellä kierroksella sattuneeseen joukkokolariin joutui 13 autoa ja se onkin F1-historian suurin kolari. Hieman kilpailun puolenvälin jälkeen Michael Schumacher törmäsi johtopaikalta David Coulthardin perään kierroksella ohituksen yhteydessä.


title: Belgian Grand Prix 1998

text: Kauden neljänneksi viimeisen kilpailun lähestyessä oli tilanne MM-pisteissä vielä avoin. Mika Häkkinen johti 77 pisteellä ja seitsemän pistettä jäljessä oli hänen kovin vastustajansa Michael Schumacher. Häkkisen tallikaveri David Coulthard oli kolmantena, mutta hänen mestaruusmahdollisuutensa olivat melko pienet; hänen tulisi voittaa vähintään kolme kilpailua neljästä jäljellä olevasta. Schumacherin tallikaveri Eddie Irvine sen sijaan oli jo pudonnut mestaruustaistelusta. Hänellä oli pisteitä 32. Koska jäljellä olevista kilpailuista voisi saada maksimissaan 40 pistettä, ei hänellä olisi mahdollisuutta ohittaa Häkkistä pisteissä.


title: Belgian Grand Prix 1998

text: Valmistajien puolella oli tiukempaa. McLaren johti 125 pistettä keränneenä ja Ferrari oli toisena 102 pisteellä. Kolmannesta sijasta taistelleet Williams ja Benetton olivat kaukana kärjestä: Benetton oli kerännyt 32 ja Williams 30 pistettä.


title: Belgian Grand Prix 1998

text: Belgian GP-viikonloppu käynnistyi perjantaina 28. elokuuta ajetuilla vapailla harjoituksilla. Harjoitussessioita ajettiin kaksi, klo 11.00–12.00 ja 13.00–14.00. Tuloksissa on molemmat harjoitusjaksot yhdistettynä.


title: Belgian Grand Prix 1998

text: Sää harjoitusten aikana oli kylmä ja poutainen. Myöhemmän harjoitusosion lopussa alkoi aurinko kuitenkin paistaa.


title: Belgian Grand Prix 1998

text: Nopeinta vauhtia piti Ferrarin Michael Schumacher, joka oli vain runsaan sekunnin sadasosan McLarenin Mika Häkkistä nopeampi. Jordanin Damon Hill onnistui, positiivisesti yllättäen, ajamaan neljänneksi nopeimman ajan. Hän jäi kuitenkin yli sekunnin Schumacherin kärkiajasta.


title: Belgian Grand Prix 1998

text: Williams-tallin Jacques Villeneuve kolaroi Eau Rouge -mutkan jälkeisessä ylämäessä. Hän menetti autonsa hallinnan ja törmäsi rengasvalliin. Kolarin takia harjoitukset keskeytettiin 20 minuutiksi. Villeneuve selvisi kuitenkin loukkaantumatta ja sanoi kolarin olleen hänen siihenastisen F1-uransa "paras".


title: Belgian Grand Prix 1998

text: Lauantain harjoitukset ajettiin 29. elokuuta kylmässä ja kuivassa kelissä.


title: Belgian Grand Prix 1998

text: Harjoitusten kärjessä olivat McLaren-kuljettajat Häkkinen ja Coulthard, vaikka molemmat pyörähtivät radalla. Coulthard kuitenkin vältti seinään törmäämisen, koska hän pyörähteli nk. bussipysäkin kohdalla. Häkkinen taas pyörähti La Source -mutkassa harjoitusten lopussa eikä päässyt enää jatkamaan, joten ratavirkailijat veivät hänen autonsa pois.


title: Belgian Grand Prix 1998

text: Jordanin Damon Hillin vauhti oli taas kohdallaan, sillä tällä kertaa hän ylsi kolmanneksi. Hän käytti Goodyearin renkaista kovempaa seosta. Hänen tallikaverinsa Ralf Schumacher sen sijaan valitti auton aliohjautuvuudesta tietyillä osilla rataa.


title: Belgian Grand Prix 1998

text: Villeneuve ajoi vara-autolla, koska hän oli romuttanut alun perin kisa-autoksi tarkoitetun Williams FW20 -autonsa perjantaina. Villeneuven mukaan kolari ei ollut jättänyt huonoja tuntemuksia eikä se häirinnyt hänen ajamistaan ollenkaan. Hän sijoittui harjoituksissa neljänneksi. Hänen tallikaverinsa Frentzen oli kahdeksas. Frentzenin ajat kuluivat pääosin auton tasapainon löytämiseen.


title: Belgian Grand Prix 1998

text: Ferrari-kaksikko Schumacher ja Irvine olivat viides ja kuudes. He keskittyivät kilpailusäätöjen löytämiseen ja sisäänajoivat moottorit, joilla osallistuisivat aika-ajoihin. Lisäksi molemmat kokeilivat uusia renkaita harjoitusten loppuvaiheilla.


title: Belgian Grand Prix 1998

text: Prostin Jarno Trullin Prost AP01 -autoon oli onnistuttu löytämään hyvät säädöt, joiden ansiosta auto oli ajettavuudeltaan hyvä. Autoon tuli kuitenkin odotettuja voimansiirto-ongelmia juuri ennen harjoitusten jälkipuoliskon alkamista. Tallikaveri Olivier Panis tuli varikolle harjoitusten lopussa, sillä myös hän kärsi voimansiirto-ongelmista.


title: Belgian Grand Prix 1998

text: Arrowsin Mika Salo kolaroi rajusti Eau Rougessa. Hän menetti autonsa hallinnan ja törmäsi kovalla vauhdilla rengasvalliin aivan kuten Villeneuve perjantaina. Salo selvisi tilanteesta päänsäryllä, mutta hän joutui vaihtamaan romuttuneen autonsa vara-autoon.


title: Belgian Grand Prix 1998

text: Aika-ajot ajettiin lauantaina 29. elokuuta.


title: Belgian Grand Prix 1998

text: McLaren-kuljettajat Mika Häkkinen ja David Coulthard valtasivat eturivin, mikä oli McLarenille jo kauden yhdeksäs kerta. Damon Hill saavutti aika-ajoissa parhaan lähtöpaikkansa Jordan-urallaan. Hän jäi kuitenkin yli sekunnin Häkkisestä. Hill kertoi olleensa iloinen, sillä hän oli koko viikonlopun työskennellyt insinööriensä kanssa, jotta auto saataisiin hyväksi.


title: Belgian Grand Prix 1998

text: Michael Schumacher ajoi neljänneksi nopeimman ajan, mutta hänen nopein aikansa 1.49,797 hylättiin, koska hän jätti keltaiset liput huomioimatta. Schumacher ei ollut niinkään pettynyt sijoitukseensa vaan suureen eroon kärkeen nähden. Hän luotti silti siihen, että pystyisi kilpailemaan McLareneja vastaan itse kilpailussa. Lisäksi hän sanoi hidastaneensa vauhtia keltaisten lippujen aikana. Vaikka hänen paras aikansa hylättiin, hän ei kuitenkaan menettänyt yhtään sijoitusta.


title: Belgian Grand Prix 1998

text: Sunnuntaiaamun lämmittelyt ajettiin 30. elokuuta ennen kilpailua. Lämmittelyjen aikana satoi kaatamalla, minkä takia kierrosajat venyivät runsaasti yli kahden minuutin.


title: Belgian Grand Prix 1998

text: Molempien Ferrarien vauhti oli hyvä, sillä Schumacher oli harjoitusten kärjessä ja Irvine toisena. Häkkinen oli kolmas. Hän valitti auton huonoa tasapainoa märällä kelillä. Giancarlo Fisichella oli neljäs, mutta lämmittelyjen lopussa hänen autonsa takasiipi irtosi ja takarengas meni rikki.


title: Belgian Grand Prix 1998

text: Itse kilpailu ajettiin 30. elokuuta 1998. Ennen kilpailun alkua sade oli lähes lakannut, mutta rata oli märkä ja ilma kostea. Ilman lämpötila oli vain 10 °C ja radan lämpötila 11 °C. Oikullisen sään takia kuljettajien rengasvalinnat vaihtelivat. Michael Schumacher valitsi välikelin renkaat, kun taas Mika Häkkinen ja David Coulthard päätyivät valinnoissaan sadekelin renkaisiin. Häkkisen ja Coulthardin valinta oli selvä, sillä he lähtivät kärjestä liikkeelle. Näin he ajaisivat ensimmäisinä radan isoihin lätäköihin.


title: Belgian Grand Prix 1998

text: Autojen asetuttua lähtöruutuihin alkoivat lähtövalot syttyä yksitellen. Kun kaikki valot sammuivat, lähtivät autot liikkeelle ja kilpailu alkoi.


title: Belgian Grand Prix 1998

text: Ferrari-kuljettajat Michael Schumacher ja Eddie Irvine saivat molemmat hyvän lähdön ja onnistuivat parantamaan sijoituksiaan. Heitä auttoi Damon Hillin vaisu lähtö. Coulthard pääsi kuitenkin peittämään Schumacherin ohitusyrityksen, ja Schumacher jäi ikään kuin pussiin hänen taakseen. Samalla Jacques Villeneuve onnistui nousemaan ensimmäisessä mutkassa ulkokautta toiseksi.


title: Belgian Grand Prix 1998

text: Eau Rouge -mutkaa lähestyttäessä Villeneuve oli aivan Häkkisen takasiivessä kiinni. Samalla Coulthardin auto kuitenkin käväisi jonkin verran radan vasemmassa laidassa olleen nurmikon päällä. Hän menetti autonsa hallinnan, ja se sinkoutui radan oikeaa reunaa reunustaneeseen turva-aitaan. Tästä alkoi F1-historian suurin kolari. Kimmottuaan turva-aidasta Coulthardin auto osui moniin muihin autoihin, ja massiivinen joukkokolari oli valmis. Renkaita ja muita autojen osia lensi ympäriinsä, ja autot pyörähtelivät. Vaikka osia lenteli katsomoonkin, yksikään katsoja ei loukkaantunut. Kilpailu keskeytettiin välittömästi.


title: Belgian Grand Prix 1998

text: Kolaria pahensi lisäksi huono näkyvyys. Kaikki takaa tulleet eivät edes nähneet kolaria, ennen kuin oli liian myöhäistä jarruttaa ja törmäys oli väistämätön. Muun muassa Mika Salo ajoi tilanteeseen nähden lujaa Eddie Irvinen auton kylkeen, koska ei nähnyt tapahtunutta.


title: Belgian Grand Prix 1998

text: Rubens Barrichello vaikutti hieman loukkaantuneen kolarissa, sillä ratavirkailija tarkasti kauan hänen vointiaan. Lisäksi Barrichello piti vasemmasta kädestään kiinni aivan kuin siihen olisi sattunut. Barrichello jäi kolarissa pahaan puristukseen, ja lisäksi Ricardo Rosset ajoi lujaa häntä päin. Lisäksi Irvine loukkasi hieman oikeaa jalkaansa, ja hän käveli ontuen takaisin varikolle.


title: Belgian Grand Prix 1998

text: Kuljettajat nousivat autoistaan ja lähtivät juoksemaan takaisin varikolle, jotta he ehtisivät vara-autoihinsa uusintalähtöön mennessä. Muutama auto onnistui kuitenkin selviämään tilanteesta ilman suurempia vahinkoja. Ainakin Häkkinen, Villeneuve, Schumacherin veljekset, Hill ja Esteban Tuero selvisivät tilanteesta.


title: Belgian Grand Prix 1998

text: Tilannetta sekoitti vielä se, että jos jonkin tallin molemmat autot kolaroivat eikä tallissa ollut kuin yksi vara-auto, jäisi toinen kuljettaja pois uusintalähdöstä. Näin kävi Tyrrellille, Arrowsille ja Prostille. Salo oli romuttanut jo aikaisemmin varsinaisen kilpa-autonsa. Kun hän nyt romutti vara-autonsa, ei hän päässyt enää kilpailuun mukaan. Salon lisäksi Rosset, Olivier Panis ja Barrichello eivät osallistuneet uusintalähtöön.


title: Belgian Grand Prix 1998

text: Uusintalähdössä Hill sai kärkiautoista parhaan lähdön. Toisin kuin viimeksi, hän onnistui pitämään molemmat Ferrarit takanaan. Lisäksi Hill onnistui nousemaan molempien McLarenien ohi kärkeen. Schumacher onnistui pääsemään Häkkisen rinnalle ensimmäiseen mutkaan tultaessa. He kuitenkin osuivat toisiinsa, minkä seurauksena Häkkinen pyörähti. Paikalle tullut Johnny Herbert yritti väistää Häkkisen autoa oikealle, mutta heidän autonsa osuivat toisiinsa. Kolarin seurauksena sekä Häkkinen että Herbert joutuivat keskeyttämään. Entiset tallikaverukset eivät mahtaneet kolarille mitään, vaikka Herbert väisti niin nopeasti kuin pystyi.


title: Belgian Grand Prix 1998

text: Kärjessä ajoi Hill. Seuraavina olivat Irvine, Michael Schumacher, Jean Alesi, Villeneuve ja Heinz-Harald Frentzen. Schumacher onnistui kuitenkin heti ensimmäisellä kierroksella ohittamaan Irvinen Les Combes -mutkaan tultaessa.


title: Belgian Grand Prix 1998

text: Seuraavaksi Coulthard kolaroi Alexander Wurzin kanssa Malmedy-mutkassa, ja molemmat ajautuivat hiekalle. Coulthard pääsi jatkamaan ja ajoi varikolle, mutta Wurz joutui keskeyttämään. Hetken kuluttua turva-auto kutsuttiin radalle, jotta radalla olleet romut saataisiin turvallisesti korjattua pois. Turva-auto viipyi radalla vain yhden kierroksen ajan, ja sen jälkeen kilpailua päästiin taas jatkamaan normaalisti.


title: Belgian Grand Prix 1998

text: Turva-auton poistuttua Villeneuve onnistui ohittamaan Alesin. Hill jatkoi kärjessä. Oli ensimmäinen kerta sitten kauden 1997 ja Unkarin GP:n, kun kauden 1996 maailmanmestari johti kilpailua. Muutaman kierroksen jälkeen Hillin vanha kilpakumppani Michael Schumacher onnistui ohittamaan hänet bussipysäkille tultaessa. Ero kolmantena ajaneeseen Irvineen pääsi kasvamaan yllättävän suureksi, lähes seitsemään sekuntiin. Schumacherin siirryttyä kärkeen kasvoi ero Hilliin yhden kierroksen aikana runsaalla kolmella sekunnilla.


title: Belgian Grand Prix 1998

text: Irvine menetti autonsa etusiiven radan kuudennessa mutkassa, minkä jälkeen hän ajautui seuraavassa mutkassa nurmikolle ja pyörähti. Hän kuitenkin onnistui pääsemään takaisin varikolle vaihdattamaan etusiipensä. Koska ajo-olosuhteet eivät olleet parhaat mahdolliset, monet muutkin kuljettajat ajoivat ulos radalta. Toranosuke Takagi joutui keskeyttämään, kun hän törmäsi seinään radan ensimmäisen mutkan jälkeen kierroksen 11 alussa.


title: Belgian Grand Prix 1998

text: Schumacher kasvatti johtoaan nopeasti. Kierroksen 11 alkaessa Hill oli jäänyt jo yli yhdeksän sekuntia. Vaikka Schumacherilla oli välikelin renkaat, pystyi hän ajamaan märällä radalla kovia kierrosaikoja. Lähes kaikki muut ajoivat sadekelin renkailla. Kun 16 kierrosta oli ajettu, Schumacher ajoi kuitenkin varikolle vaihdattamaan autoonsa sadekelin renkaat. Samalla kierroksella myös Hill teki oman pysähdyksensa. Schumacherin pysähdys kesti 8,3 ja Hillin 11,3 sekuntia. Samalla kierroksella moni muukin tuli renkaidenvaihtoon.


title: Belgian Grand Prix 1998

text: Kierroksella 17 hallitseva maailmanmestari Villeneuve ajoi ulos ja joutui keskeyttämään. Villeneuve ajoi vesilätäkköön, menetti autonsa hallinnan ja törmäsi kaiteeseen. Hänen keskeytyksensä jälkeen kilpailussa oli jäljellä enää kaksitoista kuljettajaa.


title: Belgian Grand Prix 1998

text: Schumacher johti melko ylivoimaisesti: ero Hilliin oli jo yli 24 sekuntia. Sekavassa tilanteessa Hillin tallikaveri Ralf Schumacher onnistui nousemaan jo kolmanneksi, joten Jordanilla oli hyvät mahdollisuudet sijoittua pisteille. Vähitellen ero kärkikaksikon välillä kasvoi jopa 40 sekuntiin.


title: Belgian Grand Prix 1998

text: Kilpailun alkuvaiheilla kolaroinut ja varikolla käynyt Coulthard nousi jo kahdeksanneksi. Ero kärkeen oli kuitenkin runsaasti yli kaksi minuuttia, joten pian Schumacher ohittaisi hänet jo kierroksella. Schumacher yritti muutamaan otteeseen päästä skotista ohi, mutta paikkaa ohitukseen ei tuntunut löytyvän. Schumacher heilutti jopa nyrkkiään merkiksi, jotta pääsisi ohi.


title: Belgian Grand Prix 1998

text: Vihdoin radan yhdeksännen mutkan jälkeen Coulthard hidasti vauhtiaan päästääkseen Schumacherin edelleen. Hidastuminen tuli Schumacherille yllätyksenä, ja hänen autonsa törmäsi Coulthardin auton vasempaan takareunaan. Schumacherin auton oikea eturengas lensi kauas ja ripustukset hajosivat täysin. Samalla Coulthard menetti autonsa takasiiven. Schumacher joutui keskeyttämään, mutta Coulthard pystyi jatkamaan ja pääsi maaliin asti, vaikka jäikin pisteittä, kuten Nakanokin.


title: Belgian Grand Prix 1998

text: Schumacher nilkutti kolmella pyörällä takaisin varikolle. Myös Coulthard oli menossa varikolle, sillä hänenkin autonsa oli vahingoittunut. Schumacher ajoi autonsa suoraan varikkopilttuuseensa, kuten Coulthardkin. Sitten Schumacher nousi välittömästi autosta ja lähti kävelemään kohti McLarenin varikkotiloja. Ferrarin henkilökunta yritti estää Schumacheria, mutta turhaan, sillä hän raivasi tiensä McLarenin tiloihin varsin vihaisen näköisenä. Myös McLarenin miehet tulivat estämään ja rauhoittamaan Schumacheria. Lopulta hänet saatiin rauhoitettua ja hänet ohjattiin takaisin Ferrarin tiloihin.


title: Belgian Grand Prix 1998

text: Schumacherin keskeytyksen myötä Hill nousi kärkeen. Jordan-tallin riemua lisäsi se, että Ralf Schumacher ajoi toisena. Kolmanneksi oli noussut Sauberin Jean Alesi.


title: Belgian Grand Prix 1998

text: Ferrarin epäonnea lisäsi Irvinen keskeytys kierroksella 26. Hän yksinkertaisesti menetti autonsa hallinnan, ajautui hiekalle ja törmäsi seinään.


title: Belgian Grand Prix 1998

text: Kilpailussa sattui vielä raju kolari, kun Giancarlo Fisichella törmäsi Shinji Nakanon perään bussipysäkin kohdalla. Fisichella yritti ohittaa Nakanoa kierroksella, joten tilanne oli samankaltainen kuin hetki sitten Schumacherin ja Coulthardin kohdalla. Fisichella menetti aluksi vasemman eturenkaan, mutta pian toinenkin eturengas irtosi. Oli lähellä, ettei hän törmännyt suoraan turvakaiteeseen. Onneksi Fisichellan auto pysähtyi, eikä hänelle käynyt kuinkaan. Fisichella joutui keskeyttämään, kuten Nakanokin.


title: Belgian Grand Prix 1998

text: Kärkiautot tulivat välittömästi kolarin jälkeen varikolle, ja turva-auto kutsuttiin taas radalle, jotta romut saataisiin korjattua turvallisesti pois. Turva-auto oli radalla varsin kauan, sillä romua oli aika paljon.


title: Belgian Grand Prix 1998

text: Sijoitukset kärjen osalta eivät enää juurikaan muuttuneet kilpailun loppupuolella. Niinpä Damon Hill ajoi kilpailun voittoon, ja toiseksi sijoittui tallikaveri Ralf Schumacher. Kolmanneksi ajoi Jean Alesi. Hillin voitto oli Jordan-tallin ensimmäinen. Lisäksi voitto jäi Hillin uran viimeiseksi. Toinen sija oli Ralf Schumacherille siihen mennessä uran paras.


title: Belgian Grand Prix 1998

text: Autojen ajaessa sattui vielä vaaratilanne, kun entinen Formula 1 -kuljettaja saksalainen Jochen Mass ja eräs toinen mies juoksivat radan poikki varikkomuurille. Tilanteesta selvittiin kuitenkin säikähdyksellä.


title: Belgian Grand Prix 1998

text: *eivät kyenneet starttaamaan uusintalähdössäKilpailun jälkeen tilanne oli yhtä riemua Jordanille, mutta ei Michael Schumacherille. Hänen mukaansa David Coulthard yritti tahallaan tappaa hänet kilpailussa. Schumacher mukaan Coulthard ajoi viidestä kuuteen sekuntia hitaampia kierrosaikoja kuin normaalisti, kun hän oli ohittamassa skottikuskia kierroksella. Schumacherin mukaan kokeneen Coulthardin olisi tullut varoittaa etukäteen näin merkittävästi hidastelusta. Schumacher epäili hidastelun johtuneen maailmanmestaruustaistosta. Mika Häkkinen säilytti kilpailun jälkeen seitsemän pisteen johtoaseman Michael Schumacheriin.


title: Belgian Grand Prix 1998

text: David Coulthard kiisti Michael Schumacherin syytökset. Coulthardin mukaan syyttely asiasta oli turhaa, sillä omasta mielestään hän ajoi reilusti radan oikeaan laitaan ja antoi Schumacherille mahdollisuuden ohittaa reilusti. Hänen mukaansa Schumacher ei joko katsonut eteensä, tai hän ei sitten yksinkertaisesti nähnyt mitään huonon näkyvyyden takia.


title: Belgian Grand Prix 1998

text: Tuomaristo päätti olla antamasta kolarista kenellekään rangaistuksia, sillä se näki, että kolari oli huonojen olosuhteiden aiheuttama. Lisäksi Coulthard ei ollut jarruttanut tai tehnyt muuta yhtäkkistä liikettä.


title: Belgian Grand Prix 1998

text: Vuonna 2003 Coulthard kuitenkin myönsi syyllisyytensä kolariin. Hän kertoi nostaneensa kaasua ajolinjalla ja vielä sateessa. Coulthard otti syyt kolarista niskoilleen ja kertoi ettei koskaan tulisi tekemään mitään vastaavaa. Hän kertoi tulleensa kokemuksen myötä paljon tietoisemmaksi autourheilun vaaroista.


title: Gustave Courbet

text: Jean Désiré Gustave Courbet (10. kesäkuuta 1819 Ornans, Doubs – 31. joulukuuta 1877 La Tour-de-Peilz, Vaud, Sveitsi) oli ranskalainen taidemaalari.


title: Gustave Courbet

text: Courbet tunnetaan parhaiten realismin vaikuttajana ja termin käyttöönottajana. Hänen työnsä eivät kuuluneet aikaa hallinneisiin romantiikan tai neoklassismin suuntauksiin. Courbet uskoi että taiteilijan tehtävänä oli esittää totuus, mikä auttaisi yhteiskunnallisten epäkohtien ja sosiaalisten ongelmien korjaamisessa.


title: Gustave Courbet

text: Realismi ei Courbet'lle merkinnyt täydellisiä linjoja ja muotoja, vaan taiteilijan suora luonnon epäsäännöllisyyksien havainnointi johti spontaaneihin ja karkeisiin siveltimenvetoihin. Hän kuvasi myös elämän raadollisuutta sellaisenaan, mikä johti vallinneen akateemisen taiteen puolelta kritiikkiin, että hän pyrki tietoisesti perustamaan "rumuuden kultin".


title: Gustave Courbet

text: Toimimalla ensimmäisenä esikuvana yhteiskunnallisten ja sosiaalisten voimien mukaisen uuden taiteen tyylin mukaan häntä voi pitää varhaisena avantgardetaiteilijana.


title: Gustave Courbet

text: Ornansissa, Doubs'ssa rikkaaseen perheeseen syntynyt Courbet haki omaa tyyliään ja matka Hollantiin 1847 vahvisti hänen käsitystään, että taiteilijan tuli kuvata elämää ympärillään, kuten Rembrandt, Hals ja muut hollantilaismestarit olivat tehneet. Pariisin salonki hylkäsi Courbet'n varhaiset työt, jotka esittivät häntä itseään koiransa kanssa ja piippua polttavaa miestä, mutta nuoremmat kriitikot arvostivat hänen töitään ja vuoteen 1849 mennessä Courbet'sta oli tullut kuuluisa.


title: Gustave Courbet

text: Courbet'n tärkeimpiin töihin kuuluu "Hautajaiset Ornansissa", öljyvärimaalaus hänen isosetänsä hautajaisista 1848. Teos, jossa aitoa hautajaisväkeä käytettiin malleina, herätti paljon kohua kriitikoiden ja yleisön keskuudessa. Se on valtavan suuri (n. 3 * 7 metriä) ja esittää tavanomaisen tapahtuman skaalassa, joka aiemmin oli tarkoitettu uskonnollisiin ja kuninkaallisiin aiheisiin. Yleisö alkoi kiinnostua realismista ja romantiikan ylenpalttinen ja dekadentti fantasiointi alkoi menettää suosiota. Courbet itse sanoi: "hautajaiset Ornansissa merkitsivät romantiikan hautajaisia".


title: Gustave Courbet

text: Courbet liitti realismin sosialismiin ja saatuaan kuuluisuutta, pyrki ajamaan demokraattisia ja sosialistisia aatteita kirjoittamalla poliittisia esseitä.


title: Gustave Courbet

text: Courbet julkisti monumentaalisen "L‘Atelier du Peintre"-maalauksen Salon des Refusés'ssä 1855. Se oli allegoria hänen elämästään taiteilijana. 1860-luvun loppupuolella Courbet maalasi yhä eroottisempia töitä, jotka kulminoituivat naisen sukupuolielimiä esittävään "Maailman alkuperään" (1866). Töitä kiellettiin esittämästä julkisesti ja 1870 Courbet perusti Fédération des artistes-ryhmän, joka vastusti taidesensuuria. Ryhmään kuuluivat muun muassa André Gill, Honoré Daumier, Jean-Baptiste Camille Corot, Eugène Pottier, Jules Dalou ja Manet.


title: Gustave Courbet

text: Courbet sai suosiota hallintoa vastustavien keskuudessa kieltäydyttyään ottamasta vastaan Napoleon III:n myöntämää kunniamerkkiä, ja vuoden 1871 vallankumouksellinen Pariisin kommuuni asetti hänet vastaamaan Pariisin taidemuseoista. Vallankumouksen jälkeen hänen katsottiin osallistuneen Place Vendômen voitonpylvään tuhoamiseen, josta hän sai vankeustuomion syyskuussa 1871. Ranskan uusi presidentti Patrice de Mac-Mahon halusi vuonna 1873 pystyttää pylvään uudelleen, ja Courbet’ta vaadittiin maksamaan kustannukset. Hän muutti Sveitsiin välttääkseen vararikon. Courbet kuoli La Tour du Peilzissä Sveitsissä raskaan juomisen aiheuttamaan maksasairauteen 58-vuotiaana 31. joulukuuta 1877.


title: Nicola Legrottaglie

text: Nicola Legrottaglie (s. 20. lokakuuta 1976 Gioia del Colle) on italialainen jalkapalloilija, joka edustaa Serie A:ssa pelaavaa Calcio Cataniaa. Hän on 189 cm pitkä ja painaa 85 kg. Legrottaglien pelipaikkana on keskuspuolustus.


title: Nicola Legrottaglie

text: Legrottaglie aloitti uransa kaudella 1996–1997 Serie C1:ssä Pistoiesen joukkueessa, josta hän siirtyi samalla sarjatasolla pelaavan Praton joukkueeseen. Seuraavaksi kaudeksi hän siirtyi sarjaporrasta ylemmäs Serie B:hen ja Chievon joukkueeseen. Legrottaglie viihtyi sielläkin vain yhden kauden ja siirtyi takaisin Serie C1:een Reggianan joukkueeseen. Kuitenkin jo vuoden 2000 tammikuussa hän palasi Chievoon. Tälläkään kertaa menestystä ei juurikaan tullut, vaan hän matkasi Modenaan, joka silloin pelasi Serie C1:ssä. Seuraavana kahtena kautena hän pelasi jälleen Chievossa, jossa hän teki vihdoin läpimurron. Näiden menestyksekkäiden kausien jälkeen hän siirtyi Juventukseen, jossa hän pelasi surkeasti eikä Fabio Capellon valmentajaksi tulon jälkeen kaudella 2004–2005 pelannut enää yhtään ottelua. Seuraavat kaksi kautta Legrottaglie pelasi lainasopimuksella, ensimmäisen Bolognassa ja toisen Sienassa monen muun Juventus-pelaajan tavoin. Syksyllä 2006 Legrottaglie palasi Juventukseen, joka oli päätetty pudottaa Serie B:hen. Hän jatkoi samassa seurassa sen noustua vuonna 2007 Serie A:han. Nicola Legrottaglie teki 6 kuukauden lainasopimuksen AC Milaniin 31. tammikuuta 2011.


title: Nicola Legrottaglie

text: Legrottaglie on pelannut Italian maajoukkueessa seitsemän maaottelua ja tehnyt niissä yhden maalin. Maali syntyi Sveitsiä vastaan 30. toukokuuta 2003. Hän on pelannut myös yhden poikien maaottelun. Legrottaglie pelasi Italian maajoukkueessa myös Confederations Cupissa 2009 yhden ottelun. Se oli USA:ta vastaan ja Italia voitti 3–1.


title: Pakanaverkko

text: Pakanaverkko ry on vuonna 1999 perustettu suomalainen yhdistys, jonka tarkoitus on edistää erilaisten pakana- ja luonnonuskontojen edustajien yhteistoimintaa ja uskonnollista tasa-arvoa.


title: Pakanaverkko

text: Yhdistyksellä on 139 jäsentä, ja se järjestää useilla paikkakunnilla tapaamisia ja muita erityistapahtumia. Pakanaverkkoon kuuluu edustajia useista uskontokunnista ja monia pakanallista uskonnollisuutta harrastavia, uskontokuntiin kuulumattomia ihmisiä. Pakanaverkko ei kuitenkaan ole uskonnollinen yhdistys vaan haluaa ulottaa toimintansa yli uskontojen rajojen.


title: Pakanaverkko

text: Pakanauskonnoilla yhdistys tarkoittaa uskontoja, jotka eivät ole juutalaisia, kristillisiä tai islamilaisia ja joiden harjoittajat mieltävät itsensä pakanoiksi. Käytännössä yhdistyksen piiriin kuuluu muun muassa kristinuskoa edeltävien uskontojen uusia harjoitusmuotoja, täysin uusia uskontoja sekä maagisia perinteitä. Saatananpalvonta ei lukeudu yhdistyksen mielestä pakanauskontoihin, eikä se ota jäsenikseen saatananpalvonnan harjoittajia.


title: Pakanaverkko

text: Yhdistyksen mukaan uuspakanalliset uskonnot perustuvat menoiltaan ja tunnuksiltaan muinaisiin ja olemassaoleviin pakanauskontoihin. Niiden taustalla oleva ajattelu on kuitenkin sovellettu nykykulttuuriin. Yhdistyksen mukaan käsitteen laajimmassa merkityksessä pakanuus käsittää kaikki muut paitsi juutalais-kristilliset uskonnot. Pakana voi olla esimerkiksi monoteisti, polyteisti, panteisti tai ateisti (ei merkityksessä ”uskonnoton”). Yhdistys mainitsee, että pakanuus voidaan rajata alueille, jotka ovat kristinuskon ja islamin vaikutuspiirissä. Esimerkiksi hindulaiset tai taolaiset eivät ole perinteisesti mieltäneet itseään pakanoiksi. Vastakkainasettelu kristinuskon ja pakanuuden välillä on yhdistyksen mukaan tavallaan yksipuolinen, koska pakanauskonnot eivät ole laajentumishaluisia.


title: Pakanaverkko

text: Pakanaverkko ry perustettiin, koska monet itsensä pakanoiksi kokeneet ihmiset jäivät vuonna 1998 perustetun, luonnon merkitystä korostavan Lehto – Suomen Luonnonuskontojen yhdistys ry:n toiminnan ulkopuolelle. Luonnonuskontojen ulkopuolisiksi suuntauksiksi on Pakanaverkon piirissä mainittu monet rituaalisen magian suuntaukset, useat uudet uskontokunnat ja useat vanhat pakanauskonnot, joiden seuraajat eivät pidä itseään luonnonuskovina.


title: Pakanaverkko

text: Yhdistys haluaa edistää uskonnonvapauden ja uskonnollisen tasa-arvon toteutumista ja pyrkii saattamaan pakanauskonnot kristinuskon kanssa tasavertaiseen asemaan Suomessa. Yhdistyksen tavoitteena on oikaista pakanauskontoihin kohdistuvia ennakkoluuloja tarjoamalla aiheesta tietoa. Yhdistys ylläpitää verkkosivuja, joilla on tietoa sen edustamista elämänkäsityksistä. Se myös julkaisee neljä kertaa vuodessa ilmestyvää "Vox paganorum" -lehteä. Yhdistyksessä on noin 130 jäsentä (2008).


title: Pakanaverkko

text: Pakanaverkkoon kuuluu useiden uskontokuntien edustajia sekä myös pakanallista uskonnollisuutta harjoittavia mutta mihinkään uskontoon kuulumattomia ihmisiä. Yhdistyksen kotisivuilla luetellut pakanauskonnot ovat aasainusko, diskordianismi, eklektinen pakanuus, hellenistinen pakanuus, muinaissuomalaisuus, rekonstruktionalistinen pakanuus, satanismi, thelema ja wicca. Pakanaverkko itse ei ole uskonnollinen yhdistys vaan sanoo haluavansa toimia yli uskontojen rajojen.


title: Pakanaverkko

text: Sääntöjen mukaan yhdistyksen jäsen voi olla varsinainen-, perhe-, kannatus-, yhteisö-, tai kunniajäsen. Kannatusjäsen voi olla henkilö tai oikeuskelpoinen yhteisö, joka maksaa vuotuisen kannatusjäsenmaksun. Kannatusjäsen ei voi tulla valituksi yhdistyksen hallitukseen, eikä tällä ole äänioikeutta. Yhdistyksen lehden voi tilata liittymättä jäseneksi.


title: Pakanaverkko

text: Pakanaverkko ry järjestänyt useilla useilla paikkakunnilla tapaamisia eli miittejä sekä muita erityistapahtumia, joihin voivat tulla sekä jäsenet että muutkin kiinnostuneet. Yhdistys on muun muassa julkaissut seinäkalenteria, joka sisältää useiden pakanauskontojen juhlapäivät ja kuun vaiheet. Kristilliset pyhät on merkitty erivärisillä päivänumeroilla, ”jotta pakanakin tietäisi, milloin kaupat ovat kiinni.”


title: Pakanaverkko

text: Vuonna 2007 Pakanaverkko teki sähköisen jäsenkyselyn, joka tavoitti noin puolet jäsenistä. Kyselyyn vastanneista 60% oli korkeakoulututkinnon suorittaneita. Jäsenten keski-ikä oli 30 vuotta.


title: Ranskan Länsi-Afrikka

text: Ranskan Länsi-Afrikka (, AOF) oli vuosina 1895–1904 perustettu Ranskan siirtomaa-alue Länsi-Afrikassa. Siihen kuuluivat nykyisten Beninin, Burkina Fason, Guinean, Malin, Mauritanian, Nigerin, Norsunluurannikon ja Senegalin alueet. Siirtomaan halinnollinen keskus oli Dakar.


title: Ranskan Länsi-Afrikka

text: Alueesta tuli vuonna 1904 ranskalaisen kenraalikuvernöörin johtama siirtomaa-alueiden liitto. Niiden väliset rajat muuttuivat useaan kertaan. Siirtomaiden johdossa olivat kenraalikuvernöörin alaiset varakuvernöörit neuvonantajineen. Myöhemmin kenraalikuvernöörin yhteyteen perustettiin neuvoa-antava suuri neuvosto. Toisen maailmansodan aikana Ranskan Länsi-Afrikka oli Vichyn hallituksen alainen vuoteen 1942. Sodan jälkeen siirtomaihin perustettiin alueparlamentit, joilla oli oikeus päättää budjetista ja valita edustajia Ranskan kansalliskokoukseen, tasavallan neuvostoon ja Ranskan unionin yleiskokoukseen.


title: Ranskan Länsi-Afrikka

text: Ranskan Länsi-Afrikka hajosi vuonna 1958, jolloin Ranskan Guinea julistautui itsenäiseksi. Muut siirtomaat, Dahomey, Mauritania, Niger, Norsunluurannikko, Ylä-Volta sekä entisen Ranskan Sudanin ja Senegalin muodostama Malin liittovaltio itsenäistyivät vuonna 1960.


title: Vodafone

text: Vodafone Group plc (Voice-Data-Fone) on brittiläinen teleoperaattori, jonka pääkonttori sijaitsee Newburyssa Berkshiren kreivikunnassa Englannissa. Vodafone on maailman toiseksi suurin teleoperaattori China Mobilen jälkeen, sekä liikevaihdolla että asiakkaiden määrällä mitattuna. Se perustettiin vuonna 1983 nimellä Racal Telecom. Yhtiön liikevaihto oli heinäkuussa 2006 134 miljardia dollaria.


title: Vodafone

text: Vodafone sponsoroi Ferrarin F1-tallia kausina 2002–2006 ja McLarenin F1-tallia kaudesta 2007-2013 saakka


title: Vodafone

text: Eurooppa:


title: Neurohypofyysi

text: Neurohypofyysi eli aivolisäkkeen takalohko () on aivojen pohjasta ulkoneva hermokudosrakenne, joka erittää kahta tärkeää hormonia: antidiureettista hormonia, joka vaikuttaa elimistön nestetasapainon säätelyyn sekä oksitosiinia, jolla on muun muassa lisääntymiseen ja synnytykseen liittyviä vaikutuksia. Neurohypofyysi muodostaa yhdessä adenohypofyysin kanssa aivolisäkkeen, joka kuuluu umpieritysjärjestelmään. Neurohypofyysi ei varsinaisesti ole umpirauhanen, koska siinä ei itsessään ole tavallisia hormoneja tuottavia soluja: neurohypofyysi koostuu merkittäviltä osin hermosolujen haarakkeista, joista hormonit vapautuvat verenkiertoon. Näiden hermosolujen soomaosat sijaitsevat hypotalamuksessa, jossa hormonit myöskin tuotetaan ennen kuljetusta haarakkeisiin. Ennen vapautumistaan verenkiertoon hormonit varastoidaan niin kutsuttuihin Herringin kappaleisiin, jotka ovat pullistumia haarakkeissa. Haarakkeiden lisäksi neurohypofyysissä on verisuonia sekä pituisyyttejä, jotka ovat astrosyyttien kaltaisia gliasoluja.


title: Neurohypofyysi

text: Neurohypofyysissä tapahtuvan, esimerkiksi iskusta johtuvan soluvaurion myötä antidiureettisen hormonin eritys voi vähentyä. Tästä voi seurata diabetes insipidus, nestetasapainon häiriö, jossa munuaisten kyky tiivistää virtsaa on heikentynyt, mikä johtaa polyuriaan eli lisääntyneeseen virtsantuotantoon sekä polydipsiaan eli lisääntyneeseen veden juonnin tarpeeseen.


title: Matti Lehti

text: Matti Lehti (s. 1947 Kuusankoskella) on Helsingin kauppakorkeakoulun emeritus kansleri. Hän oli Tietotehtaan (nyk. Tieto Oyj) toimitusjohtaja ja hallituksen puheenjohtaja yhtiön voimakkaan kasvun vuosina 1989–2008. Ennen Tietotehdasta hän työskenteli Rautakirja Oy:ssä, viimeksi yhtiön varatoimitusjohtajana.


title: Matti Lehti

text: Matti Lehti on yksi Aalto-yliopiston säädekirjan allekirjoittajista ja toimi yliopiston perustamisvaiheessa aktiivisesti yliopiston säätiömuodon ja 700 miljoonan euron säätiöpääoman toteutumisen puolesta.


title: Matti Lehti

text: Matti Lehti valmistui Helsingin kauppakorkeakoulusta kauppatieteiden kandidaatiksi vuonna 1972, suoritti Stanford Executive -ohjelman Yhdysvalloissa vuonna 1984 ja väitteli kauppatieteiden tohtoriksi Helsingin kauppakorkeakoulusta vuonna 1990 aiheenaan yrityksen kasvustrategiat. Lehti toimi opiskeluaikanaan myös kansainvälisessä opiskelijajärjestö AIESECissa.


title: Italian Grand Prix 1998

text: Italian Grand Prix 1998 oli Formula 1 -sarjan osakilpailu, joka ajettiin 13. syyskuuta 1998 Italiassa Monzan radalla. Kilpailun voitti Michael Schumacher, jolle voitto oli kauden kuudes ja viimeinen. Kilpailun nopeimman kierroksen ajoi Mika Häkkinen ajalla 1,25.139. Kilpailun jälkeen Schumacher ja Häkkinen olivat tasoissa MM-pistetaulukossa.


title: Eero Rislakki

text: Eero Ensio Rislakki (25. kesäkuuta 1924 Helsinki – 7. kesäkuuta 2017 Helsingborg, Ruotsi) oli suomalainen teollinen muotoilija.


title: Eero Rislakki

text: Rislakki on suunnitellut muun muassa Helkaman Jopo-polkupyörän, Tikkurilan kirkon ehtoollisvälineistön, vesikalusteita OSY:lle, heijastimia Talmulle, silmälasikehyksiä Instrumentariumille, ilmastointilaitteitten kotelointeja Fläkt Woodsille ja koruja Kalevala Korulle. Hänet nimitettiin Teolliset Muotoilijat TKOn kunniajäseneksi 1996, ja hänelle myönnettiin Pro Finlandia -mitali vuonna 2005. Hän asui myöhempinä vuosinaan Ruotsissa mutta vieraili Suomessa kesäisin. Rislakki toimi Sauvossa asuessaan kunnanvaltuustossa ja kulttuuri- ja elinkeinolautakunnissa. Hän kuului myös Valtion taideteolliseen toimikuntaan ja Turun ja Porin läänin taidetoimikuntaan.


title: Eero Rislakki

text: Eero Rislakin isä oli kirjailija ja toimittaja Ensio Rislakki, myös Pro Finlandia -palkittu.


title: Unida

text: Unida on rock-yhtye, jonka laulaja John Garcia (laulu) perusti Arthur Seayn (kitara), Dave Dinsmoren (basso) ja Mike Cancinon (rummut) kanssa stoner rock -yhtye Kyussin hajottua ja oltuaan hetken Slo Burnissa. Dinsmoren korvasi myöhemmin Scott Reeder.


title: Unida

text: Unidan ensiesiintyminen levyllä oli vuonna 1999, kun yhtye oli mukana split-levyllä ruotsalaisen Dozer-yhtyeen kanssa. Myöhemmin samana vuonna Unida julkaisi ensimmäisen albuminsa "Coping with the Urban Coyote".


title: Unida

text: Unidan ja American Recordsin, jonka oli määrä julkaista yhtyeen toinen levy vuonna 2001, yhteistyö päättyi laillisiin ongelmiin ja "Coping with the Urban Coyote" on näin ollen yhtyeen toistaiseksi ainoa kokomittainen albumi.


title: Mammoth Mountain

text: Mammoth Mountain on tulivuori Kalifornian osavaltiossa Yhdysvalloissa. Se on 3 369 m korkea. Vuoresta on purkautunut magmaa viimeksi 57 000 vuotta sitten. Samaan järjestelmään kuuluu kaksi tuhkakartiota, jotka tunnetaan nimellä Red Cones. Ne on ajoitettu noin 8 900 vuoden ikäiseksi.


title: Mammoth Mountain

text: Vuori on edelleen aktiivinen, sen ympäristö on seismisesti epävakaata ja sieltä purkautuu kaasuja, jotka ovat tappaneet puita. Viimeisin purkaus oli hydrovulkaaninen eli freaattinen purkaus, jossa magma pääsi kosketuksiin pohjaveden kanssa, jolloin vuoresta purkautui kuumaa höyryä ja sen lennättämiä kivenkappaleita. Tämä purkaus tapahtui vuoren pohjoisrinteellä joskus vuosien 1220–1300 välillä.


title: Leonardo

text: Leonardo voi tarkoittaa seuraavia:


title: Anteeksi kuinka?

text: Anteeksi kuinka? on vuosina 1993–1996 MTV3-kanavalla ja 1997–1999 Nelosella esitetty viihdeohjelma. Ohjelmaa juonsi Lasse Lehtinen ja sen ajankohtaisia asioita kommentoivina ”lautamiehinä” toimivat muun muassa Seppo Ahti ja Ruben Stiller. Ohjelmaa käsikirjoitti Lehtisen lisäksi Pekka Karhuvaara. Sitä tehtiin kaikkiaan 84 jaksoa.


title: Anteeksi kuinka?

text: "Anteeksi kuinka?" -ohjelman esikuvana voitaneen pitää yhdysvaltalaisen Jay Lenon isännöimää NBC-kanavan "The Tonight Show’ta".


title: Anteeksi kuinka?

text: Samannimistä sketsiohjelmaa esitettiin 1980-luvun lopulla Olli Kivistön ja Jorma Hietamäen tekemänä.


title: Peter Debye

text:
Petrus Josephus Wilhelmus Debije (24. maaliskuuta, 1884 – 2. marraskuuta, 1966) oli Nobel-palkittu alankomaalainen fysikaalinen kemisti.
Hän vaihtoi nimensä myöhemmin muotoon Peter Joseph William Debye.


title: Peter Debye

text: Peter Debye teki ensimmäisen merkittävän tieteellisen työnsä 1912 soveltaessaan dipolimomentin käsitettä epäsymmetristen molekyylien varausjakauman kuvaamiseen. Samana vuonna hän onnistui myös laajentamaan Albert Einsteinin teoriaa ominaislämpökapasiteetista mataliin lämpötiloihin lisäämällä siihen matalataajuiset fononit (Debyen malli). Vuonna 1913 Debye laajensi Niels Bohrin teoriaa atomimallista lisäämällä siihen elliptiset orbitaalit. Saman idean tosin esitti myös Arnold Sommerfeld.


title: Peter Debye

text: Vuosina 1914–1915 Peter Debye laski yhdessä Paul Scherrerin kanssa lämpötilan vaikutuksen röntgendiffraktiokuvioihin. Myöhemmin Ivar Waller täydensi työtä, joten kiteen lämpöliikkeen vaikutusta röntgendiffraktiokuvioon kuvaava Debyen ja Wallerin tekijä nimettiin heidän mukaansa. Hän myös kehitti teorian, joka selitti Comptonin ilmiön, missä röntgensäteilyn energia muuttuu, kun se vuorovaikuttaa elektronin kanssa.


title: Peter Debye

text: Yhdessä assistenttinsa Erich Hückelin kanssa Debye paransi Svante Arrheniuksen teoriaa sähköjohtavuudesta elektrolyyttisissä liuoksissa (Debyen ja Hückelin yhtälö).


title: Peter Debye

text: Vuonna 1936 Peter Debyelle myönnettiin Nobelin kemianpalkinto hänen työstään molekyylien rakenteen selvittämisessä (dipolimomentti ja röntgendiffraktio).


title: Koskelo

text: Sukunimenä


title: Amerikanhiirihaukka

text: Amerikanhiirihaukka ("Buteo jamaicensis") on yleissävyltään ruosteenruskea petolintu, joka pesii miltei koko Pohjois-Amerikan alueella, länsi-Alaskasta ja pohjois-Kanadasta jopa Panamaan ja Karibian saarten alueelle asti. Se on yleisimpiä Pohjois-Amerikan hiirihaukkojen ("buteo") sukuun kuuluvia haukkoja. Amerikanhiirihaukoista on tunnistettu 14 eri alalajia, joiden ulkonäkö ja levinneisyys vaihtelee. Se on myös kookkaimpia Pohjois-Amerikan "Buteo"-suvun haukkoja: amerikanhiirihaukka painaa noin 690–1 600 g, pituus on 45–65 cm ja siipien kärkiväli 110–145 cm.


title: Amerikanhiirihaukka

text: Amerikanhiirihaukkoja kasvatetaan käytettäviksi haukkametsästyksessä. Koska laji on niin yleinen ja helposti koulutettavissa metsästystarkoituksiin, suurin osa haukkametsästykseen valituista linnuista Yhdysvalloissa on amerikanhiirihaukkoja. Haukkametsästyksen harrastajien on lupa ottaa käyttöön vain haukkoja, jotka ovat jättäneet pesänsä ja omillaan mutta ovat alle vuoden vanhoja, jotta pesimäpopulaatio ei vaarantuisi. Näitä haukkoja suositaan myös siksi, koska kyseisille nuoremmille linnuille ei ole kehittynyt täysikasvuisten käyttäytymistapoja, jotka tekisivät koulutuksesta huomattavasti haastavampaa. Pesiviä ja poikasia pitäviä täysikasvuisia amerikanhiirihaukkoja on laitonta ottaa metsästystarkoituksiin.


title: Amerikanhiirihaukka

text: Amerikanhiirihaukka on yleissävyltään ruosteenruskea. Sen rinnan poikki kulkee tummempi raita, ja siiven alapinnalla on tumma kuvio. Eri osissa Pohjois-Amerikan mannerta on eri sävyisiä kantoja.


title: Amerikanhiirihaukka

text: Sen pituus on 45–65 cm, siipien kärkiväli ja paino 800–1 300 grammaa. Naaras on suurempi kuin koiras.


title: Amerikanhiirihaukka

text: Amerikanhiirihaukan pesimisalue ulottuu Alaskasta Panamaan.


title: Amerikanhiirihaukka

text: Amerikanhiirihaukka on lihansyöjä ja ravinnonhankkijana opportunisti. Amerikanhiirihaukka syö pieniä nisäkkäitä, lintuja ja matelijoita. Tyypillisiä saaliseläimiä ovat jyrsijät, kaniinit, kanalinnut, käärmeet ja liskot. Kaupunkialueilla haukat syövät puluja ja kottaraisia. Saalistarjonta vaihtelee alueiden ja vuodenajan mukaan, mutta tärkeässä osassa ravintoa ovat jyrsijät, jotka muodostavat 85 prosenttia amerikanhiirihaukan ruokavaliosta.


title: Fermat’n periaate

text: Fermat’n periaate on optiikkaan liittyvä periaate, jonka mukaan valo kulkee kahden pisteen välillä nopeinta mahdollista reittiä pitkin.


title: Fermat’n periaate

text: Ennen ajateltiin valon kulkevan Heron Aleksandrialaisen määritelmän mukaisesti kahden pisteen välillä lyhintä mahdollista reittiä. Tutkittaessa valonsäteen etenemistä rajapintojen läpi oletus kuitenkin todettiin vääräksi. Pierre de Fermat esitti asiaan vuonna 1662 kirjeessään Marin Cureau de la Chambrelle ratkaisun, joka nykyään tunnetaan klassisena Fermat’n periaatteena. Fermat’n periaatetta käytetään kuvattaessa valon heijastumista ja taipumista. Huygensin periaatteen tavoin senkin avulla voidaan johtaa Snellin laki. Klassisesti Fermat’n periaatteen voidaan ajatella olevan matemaattinen seuraus Huygensin periaatteesta.


title: Fermat’n periaate

text: Fermat’n periaatteen muotoilu oli kuitenkin epätäydellinen. Modernin version mukaan optisen matkan täytyy olla ekstremaali (ääriarvo).


title: Fermat’n periaate

text: Hecht, Eugene: (2001) "Optics" ISBN 0-8053-8566-5


title: Lulu

text: Lulu on Alban Bergin ooppera, johon kuuluu prologi ja kolme näytöstä. "Lulun" libretto on säveltäjän kirjoittama ja perustuu Frank Wedekindin näytelmiin "Maahinen" ("Erdgeist") ja "Pandoran lipas" ("Die Büchse der Pandora") vuosilta 1895–1904. Keskeneräiseksi jääneen oopperan kantaesitys viisiosaisena sarjana Zürichissä 1935 saavutti menestystä, muttei kuitenkaan yhtä paljon kuin Bergin toinen ooppera "Wozzeck" (1922, ensiesitys 14. joulukuuta 1925). Lopullisesti teos sai ensi-iltansa vasta vuonna 1979 Pariisissa Pierre Boulezin johtamana. Ooppera kertoo Lulusta, jota kohtaan sekä miehet että naiset tuntevat vastustamatonta seksuaalista vetoa mutta eivät kykene kohtelemaan häntä kuin halun kohteena ja objektina. Oopperan lopussa Lulu ajautuu prostituoiduksi Lontoon kaduille.


title: Lulu

text: Ooppera jäi keskeneräiseksi säveltäjän kuollessa vuonna 1935. Sen jälkeen, kun Arnold Schönberg, Anton Webern ja Alexander von Zemlinsky olivat kieltäytyneet teoksen viimeistelemisestä, Bergin leski ilmoitti, ettei sitä voitu saattaa päätökseen, eikä luovuttanut hallussaan ollutta materiaalia kenellekään. Teoksen viimeisestä näytöksestä oli kuitenkin olemassa perinpohjaiset säveltäjän luonnokset sekä osa orkestroinnistakin valmiina, ja se esitettiin lopulta Friedrich Cerhan viimeistelemänä vuonna 1979.


title: Lulu

text: Saksalaisessa elokuvaversiossa "Pandoran lipas" (1929) Lulun surmaa lopuksi Viiltäjä-Jack.